open-index/open-wikipedia-markdown huggingface dataset:
十方大佛寺

**十方大佛寺**，香港一寺，喺九龍竹園村附近，一九八六年拆咗，現址係嗇色園社會服務大樓。當中釋迦牟尼像，連同二百幾個僧眾體灰，移咗去大嶼山鹿湖延慶寺。拆咗之後，就變黃大仙消防局、嗇色園社會服務大樓同埋鳳德公園。

以前會辦盂蘭盆法會。

有出過書，如一九五四年十方大佛寺朝暮課誦暨念佛儀規。

## 註
皇家香港警察少年訓練學校

**皇家香港警察少年訓練學校**（英文**Royal Hong Kong Police Cadet School**，縮寫為：**RHKPCS**）係香港一間學校，屬當時皇家香港警察。用來畀中學三年級畢業後，受一啲警察訓練。一般只叫**警察少年訓練學校**。1973年9月15號成立，到1989年1月21號結束。

校址有三笪。一係粉嶺芬園營（Fan Garden），後尾做警察駕駛學校，再變成警察駕駛及交通訓練科。二係上水天祥營（Dodwell's Ridge），今北區醫院。三係船灣，原定於一九八一年招生。

## 連出去
; 官方
* 《警聲》少警四十載　無忘受訓點滴
* 少年警校教職員及舊生暢談感受
* 前警察少年訓練學校副校長分享當年難忘事
* 少年警校四十周年將至　前教官舊生緬懷昔日時光
* 警隊博物館專題展覽  重現少警昔日輝煌

; 其他網頁
* 皇家香港警察少年訓練學校舊生會-簡稱【舊生會】1975年成立
* 少警校友會
*占Sir on Duty——建少年警校解人才荒
*占Sir on Duty——皇家警校小史

; 影片
* 皇家香港警察少年訓練學校40週年晚宴
* 皇家香港警察少年訓練學校40週年師生同樂日
水月宮

**水月宮**，觀音廟一種，拜水月觀音，在南粵地區分佈較多，下邊僅列部分。

## 廣州
*棠下水月宮
*江高水月宮

## 江門
*白水帶水月宮

## 肇慶
* 端州水月宮

## 汕尾
*陸豐水月宮

## 香港
*旺角水月宮
*鴨脷洲水月宮
*長洲水月宮

## 澳門
*沙梨頭水月宮
今昔文字鏡

**今昔文字鏡**（日文假名**こんじゃくもじきょう**），軟件一套，檢字軟件。以唐字為本，收集古今字，至新一版有十七萬字。曾經開網上版，後尾收咗。收集咗大量字，亦出版字款。

文字鏡收集唔同字，起首為諸橋轍次編嘅大漢和辭典所有唐字。又收和製漢字、簡化字、方言字、甲骨文、篆書等各類唐字。重有喃字、水族文字、悉曇文字、西夏文字、變體假名、臺灣話假名等其他文字。

軟件係日本人古家時雄所創。一九八六年，開公司，準備搞今昔文字鏡。一九九六年，設文字鏡研究會。二〇一八年八月十二號，古家時雄死。石川忠久接手，二〇一九年解散個會。成果仍可以喺網上搵到。

## 注
柯華

**柯華**（），原名**林德常**，中華人民共和國外交官，曾任駐英國大使。柯華，廣東揭陽市普寧縣人。佢細女柯玲玲，係習近平前妻。

類:中華人民共和國外交官
類:人瑞
類:揭陽人‎
德常
鹿湖

**鹿湖**（**Luk Wu**），香港一地，喺大嶼山大風坳西谷。地方佛寺林立。鹿湖又有**鹿湖村**，村內有佛泉寺，評為三級歷史建築。
避諱

**避諱**，避開君長名字而改字，見於華夏習俗，周圍如越南、日本、朝鮮、越南、琉球等地，都有跟隨。遇見諱字，或改字，或缺筆，或拆字、或改讀，或留空，或寫諱代，甚至唔寫。對君主叫**公諱**。對家長就叫**私諱**。崇孔丘時避丘字，叫**聖人諱**。

禮記有曲禮，講明諱嘅規則。

嫌名講同音字，同音唔使諱。偏諱就係兩字名，唔會拆開來諱。後世有啲唔跟做，諱得太緊，唔啱規舉都做照諱。

避君諱，一般而言，初初似禮記咁，避諱唔會執得嚴。史書上見起於秦國。到大唐、避諱大盛，規舉繁多，大宋就更加緊張。到大元蒙古人本來就多同名，難以避諱。到大明就跟返禮記。而大清自康熙就執得好嚴，變本加厲，會死人嗰隻。清亡後就廢棄。

一啲其他文化其實亦有類似習俗，例如猶太人會避上帝嘅名，口語正常唔會講，唔寫唔印出嚟（印出嚟嘅經書等等唔避諱嘅書，揼嗰陣要特別處理），甚至數字十五同十六有特別寫法亦係因為避諱。

## 各國用例
### 秦
* 諱嬴子楚，楚改為荆。
* 諱嬴政，正改為端。正月改為端月。有說正要讀征，話係避諱，然而古音有讀征。

### 楚
* 諱項籍。籍改為席。籍氏改姓席氏。

### 漢
* 諱劉邦。邦改為國。相邦改為相國
* 諱劉恆。恆改為常。姮娥改為嫦娥
* 諱劉啟。啟改為開。啟蟄改為驚蟄。啟封改為開封。
* 諱劉盈。盈改為滿。
* 諱劉徹。徹改為通。徹侯改為通侯
* 諱劉弗陵。弗改為不。
* 諱劉詢。荀改為孫。荀卿改為孫卿。登基前叫劉病已，改名詢以免諱字太廣。
* 諱劉奭。奭改為盛。奭氏改姓盛氏。
* 諱劉秀。秀改為茂。孝廉秀才改為茂才
* 違劉莊。莊改為嚴。莊氏改姓嚴氏。
* 違劉慶。慶改為賀。慶氏改姓賀氏。
* 諱劉志。志改為意。

* 諱時用某字代。
* 只寫上諱。

### 新
* 諱王莽。莽改為均。孔莽改名孔均。

### 晉
* 諱司馬懿。懿改為壹。吳懿改稱吳壹
* 諱司馬師。師改為帥。師氏改姓帥氏
* 諱司馬昭。昭改為明、文、曜。王昭君改稱王明君，蔡昭姬改稱蔡文姬。韋昭改稱韋曜。
* 諱司馬鄴。業改為康。建業改為建康。
* 諱司馬岳。岳改為嶽。鄧岳改名鄧嶽，後為鄧岱。

### 宋
* 諱劉裕。裕以諱代，或留空，
* 諱劉義隆。義隆以諱代。
* 諱劉駿。駿以諱代。
* 諱劉彧。彧以諱代。

### 齊
* 諱蕭承之。承之以諱代。
* 諱蕭道成。道改為景。蕭道先改名蕭景先。
* 諱蕭賾。賾以諱代。
* 諱蕭長懋。長懋以諱代。

### 梁
* 諱蕭順之。順改為從。有時亦空咗。

### 魏
* 諱拓跋珪。天干癸改為水。
* 諱元宏。宏改為容。李先字宏仁改容仁。
* 諱元禧。禧改為𧙗。高禧賜名高𧙗。
* 諱元詡。詡改為羽。尉詡改名尉羽。

### 唐
* 諱李虎諱。虎改為馬、武。漢時虎子改為馬子。虎賁改為武賁。
* 諱李淵。淵改為泉、深。陶淵明改稱陶泉明、陶深明。
* 諱李建成。死於玄武門之變。建改為立、高。城改為安。斗宿中建星改立星。建城縣改名高安縣。晉城縣改名晉安縣。
* 違李世民。世改為代，或略去，或缺筆為卅。民改為人。泯缺筆為汦。葉缺筆，內世改為充上半。董襲，字元世改為元代。捕蛇者說，民風寫人風。王世充寫為王充。生民寫為生人。愚智齊泯寫為愚智齊汦。李世勣改名李勣。
按全唐文，李世民有二名不偏諱令，見到當時諱得太勁，下令要跟禮，兩字唔連係唔使避。

* 憎李元吉。玄武門之變後，星官頡頏，改頡頑、頊頑、頊頏，以及頓頑。

* 諱李治。治改為理、持。治書待御史改為持書待御史。
唐會要下諱門所載。李治下詔，話嫌名不諱。而且古典無必要缺筆改字。由此可以缺筆諱法，自李治時就有。

* 諱李弘。弘改為洪。弘氏改姓洪氏。
* 諱李隆基。姬改為周。隆基以諱代。姬氏改姓周氏。
* 諱李純。淳于氏改姓于氏。
* 諱李炎。啖改為澹。啖氏改姓澹氏。

### 周
* 諱武曌。曌即照。李重照改名李重潤。

### 晉
* 諱石敬瑭。敬改為端。敬氏改姓端氏，拆字改姓苟氏同文氏。

### 閩
* 諱王審知。沈去水為尤。沈氏改姓尤氏。

### 宋
* 諱趙敬。敬去邊為文。敬氏改姓文氏。
* 諱趙匡胤。匡改為光。趙匡義改名趙光義。
* 諱趙佶。星官頡頏改寫頓頑。
* 諱趙構。句轉讀。句改為鉤、絇、苟、勾、如。句氏改姓鉤氏、絇氏、苟氏、勾氏、如氏。

### 金
* 聖人諱孔丘。丘改為邱。丘氏改姓邱氏。

### 明
明按古禮，二名不偏諱，嫌名不諱。所以名有兩字，唔會單個字諱。
* 憎大元，唔寫國號。元改為始、原。元年改為始年、原年。元來改為原來。

### 清
* 諱愛新覺羅玄燁。玄改為神、元。玄武門改為神武門。玄孫改為元孫。玄戈改為元戈。
* 諱愛新覺羅胤禛。胤改為允、續。禛改為正、禎。真改為正。胤禛兄弟字輩，胤改為允。王士禛改稱王士正或王士禎。真定府改為正定府。
* 諱愛新覺羅弘曆。曆改為歷、書。弘改為宏。時憲曆改為時憲書。弘文館改為宏文館。
* 諱愛新覺羅顒琰。登基前叫愛新覺羅永琰，改名顒琰以免諱字太廣。
* 諱愛新覺羅旻寧。寧改為安。北京外城廣寧門改名廣安門。登基前叫愛新覺羅綿寧，改名旻寧以免諱字太廣。

## 註
牛津道遊樂場

**牛津道遊樂場**，香港公園之一，遊樂場之一，喺九龍仔牛津道同何東道，英文叫**Oxford Road Playground**。行政上歸九龍城區。主要為打波用，設施有硬地球場、籃球場、排球場，以及七人足球場。公園外有條路通去喇沙利道。遊樂場有廁所。

附近學校林立，瑪利諾修院學校、喇沙小學、啟思小學、明愛徐誠斌學院就喺側邊。

## 出面網頁
* 官方網頁
鈴木直道

**鈴木直道**（日本假名**すずきなおみち**，），日本政治人，亦係地方公務員。現任北海道知事，二〇一九年四月當選。之前曾兩次當選夕張市長，二〇一二年做到二〇一九年，一共八年。
土屋良太

**土屋良太**（日文假名**つちやりょうた**，）係日本男演員，新潟縣出身。有演舞臺劇、電影同電視。前妻都係演員，女方大佢13年，佢哋1996年結婚，2019年離婚。

## 出面網頁
*
吉村洋文

**吉村洋文**（**よしむらひろふみ**，），日本政治人、律師、稅理士，出身大阪府河內長野市。現任大阪府知事，二〇一九年四月當選。之前任大阪市長，二〇一五年當選。
真夜

**真夜**，唐字，即子夜時份，常見於日文，又叫**真夜中**。

## 時間
* 子夜。子正時刻。

## 歌手
* 岡本真夜

## 名
日本文學、電視、電影、卡通等作品，虛構人名起名真夜。
中宮

**中宮**，天文上五宮之一，與東宮、西宮、南宮、北宮，同五行有關。

中宮有兩種分配。一種如淮南子時則訓咁，以東、南、中、西、北來排。而季夏之月，就拜中宮。中宮即軒轅星官，代表五行嘅土，黃色。

另一種如，史記天官書講，中宮天極星。即係講古時中原地方，所見嘅拱極星。中宮中間，叫**紫宮**，有東西蕃包住。紫宮外北斗，都歸中宮。說法大約係後來嘅紫微垣。

天官書查實都有講前一種，只不過寫喺鎮星之下。

大清學者錢大昕、張文虎認為，中宮本應叫**中官**，宮係官嘅筆誤。不過尚無定論。

## 天官書
* 天極星，唔係單講一粒星，而係一眾藩內嘅星。
* 太一，意謂天球北極。當時有一光星，應指帝星。
* 太一側邊有三星，叫子屬或三公，後世合叫北極星官。子屬後世叫太子、庶子同后宮，後世三公叫另有星官，遠在藩外。
* 後句四星，句即係勾，後世勾陳星官。
中宮 (搞清楚)

**中宮**，唐字，講中間宮殿，如今指：

## 天文
* 中宮，上古天文定時，季夏為中宮，夏秋之間，軒轅之宮，日戊己。及後又指拱極為中宮。

## 後宮
* 中宮 (後宮)，皇后嘅宮。
* 中宮 (女官)，日王之妻。

## 風水命理
* 九宮中間嘅宮
* 河圖中間一宮，五宮。

## 地
* 日本地名

## 姓氏
* 中宮氏，日本姓氏
帝 (北極)

**帝**，恆星一粒，喺星官北極，又叫**帝星**，古時視佢為帝。儀象考成編佢為**北極二**。史記天官書，話側邊三星，係三公或者子屬。帝帶赤色甚光，晉書天文志寫佢赤明。

史記天官書話「太一常居」，太一就係天球北極，帝可謂最初嘅**太一**星。

近北極有兩粒光星，一係帝，二係正妃，喺勾陳，代表帝嘅正妃。

西洋星座而言，入小熊座，叫**小熊座β星**。

## 文獻
史記天官書有記。

晉書天文志有記。而且叫佢**帝王**。
天極星

**天極星**，出於史記天官書。約講及後世兩星官嘅星，兩官即北極、勾陳。係上古近天球北極嘅星官。漢以前帝星做太一，太一即係天極。

天極星，有時會成一粒星，實倩以天官書來講，一組星。

後世算命亦有借用太一、紫微、天極星等名。
北極 (天文)

**北極**，天上至北一極，兩天極之一，古人睇到，北天所有星圍住佢轉。現今定義，就係順住地軸，地球北極對上天，赤道座標嘅北極，又叫**赤北極**。按，地球公轉平面係黃道座標，地球自轉平面係赤道座標。

地軸似陀羅咁擺動，北極就非永恆不變，北極移位叫歲差。不過移得非常慢，無幾百年唔易察覺。簡單而言，北極係圍住北黃極而轉，團一圈要二萬五千八百年。

廣義亦推至其他行星，不過唔係咁簡，軸方向，同轉動方向，都各有各異，有啲個軸打橫。因為如何定義為北，有啲難度。
三公

**三公**，天子身邊有三人，輔助天子。至於乜嘢名，就睇時代。位列三公為之顯貴，到後尾變成虛銜。

周嗰陣設太師、太傅、太保。尚書之內有周書，周書之下有周官，講到三公。

漢以丞相、太尉、御史大夫為三公。後尾全部改名，大司徒、大司馬、大司空做三公。漢後期改為司徒、司空、太尉做三公。曹操掌實權後為丞相，廢除三公。

魏立國後，又恢復三公，不過已經無權，由尚書所取代。以後就全為虛銜。大宋又復古名，太師、太傅、太保做三公，之後一直叫到大清，多數用係賞賜，或死後封贈 。

周嗰陣除咗三公，又有三孤，相對三公而言，叫少師、少傅、少保。
三公 (搞清楚)

**三公**，唐字，古時天子身邊三人，輔助天子，如今指：

## 官
* 三公，天子身邊三人，輔助天子。
* 三師，又稱三公。

## 天文
三公為名嘅星官，唔同書中，一共有四個，全部係三星。個星官同古代官制，三公有關。
* 北極 (星官)，帝星側邊三星，史記天官書稱三公或子屬。
* 三公 (紫微垣)，星官之一。
* 三公 (太微垣)，星官之一。
* 三師 (紫微垣)，又稱三公，星官之一。

## 玩
* 三公 (牌)，牌一種。

## 公家
* 三公經費。中華人民共和國，公務員私人飲食、交通、旅行，可以以公務名義開公數。公款吃喝、公車私用、公費旅遊，所以叫三公。
死火燈

**死火燈**（**hazard flasher**），又叫**危險警告燈**，車燈一種，眨下眨下，以示車要死火，要停喺度，有危險。如此係警告有壞車，所以又叫**壞車警告燈**。依家死火燈，係喺車撳到掣，係車前車尾四眼指輝燈，同時眨。

打死火燈，車應該停埋一邊，有路肩就停路肩，唔可以再行車，要盡快落車，去安全地方。若果可以，車尾後五十米，放警告牌。

有啲地方，例如遇到讓路，就習慣眨兩下死火燈，多謝後面嘅車。不過咁唔合交通則例。
太師

**太師**，輔佐天子之人，亦係官職，負責治邦。周嗰時，與太傅太保合稱三公。到三國魏之後就無權，只係虛銜。

司馬師做晉皇帝，要避諱，曾改叫**太宰**。
帝 (搞清楚)

**帝**，唐字，原指祭天，如今指：

## 祭天
* 帝

## 天
* 天，上帝，天帝

## 君主
* 帝 (君主)
* 有帝字嘅帝君主。
* 五帝
* 黃帝
* 炎帝

## 天文
* 帝 (北星)，恆星，先秦時喺北極附近。
太一

**太一**，道家中一切起源，上古如同上帝。太一又指天球北極，天上所有星都圍住佢來轉。因此曾奉為至高神祗。**太乙**為另一寫法，怕一字睇錯，一字用乙字代亦好常見。亦有**泰一**、**天一**、**天乙**等唔同寫法。後世由道家，受佛教影響而成道教，上加玉皇大帝，太一就變成**太乙真人**，唔再係至高。
釋筏可

**釋筏可**（**Sik Fat Ho**，），俗名**李寶生**，和尚一人，又有號大和尚、法師，係寶蓮禪寺方丈，香港佛教活躍之人，香港佛教聯合會創會會長，祖籍佛山南海區西樵。

一九二四年來香港，先到青山禪院。一九三〇年，接任大嶼山寶蓮禪寺方丈。一九三二年到一九三六年，任青山禪院住持。又有份發起香港佛教聯合會，建香港佛教醫院。一九七二年圓寂。

有大徒弟明慧和尚。

## 生平
筏可喺鼎湖山慶雲寺，得穀琳老和尚受具足戒，得曹洞法派。參禪金山江天寺，學法於寧波天童寺。

一九二四年來香港，結廬青山。之後喺港穗粵東弘法。

一九三〇年，承繼紀修老和尚，接任寶蓮禪寺方丈。之後唔停擴建道場，三年傳戒一次。一九六二年，筏可捐出賀儀同所積淨資，捐落佛教醫院為建院基金。一九七二年瓜老襯，死時八十歲。

## 批評
筏可精於經營，收錢做法事，改善僧人生活，之不過咁又破咗壞大嶼山清修，佛門轉向商業。佢要做大寶蓮寺，吸引更多人來。所以起咗大雄寶殿。一九七〇年完工，又宣佈要起天壇大佛，所耗人力財力不菲。由於年時已高，交畀出家年資淺嘅佢外甥打理。外甥就係日後主持釋智慧，引來唔少風波。收益太多，公共服務太少。

## 紀念
* 佛教筏可紀念中學，喺大嶼山大澳。

## 書
* 大嶼山志，筏可口述，明慧編著。

## 註

類:祖籍佛山

寶生
明慧

**明慧**，和尚一人，有號法師。香港佛教中人，明珠佛學社創辦人，筏可大弟子，師徒一齊由中國南海來。著有大嶼山志。

## 註
顳葉

**顳葉**（粵拼：nip6 jip6；英文：**temporal lobe**）係哺乳類動物嘅四大腦葉其中一塊，位於大腦皮層最外側近耳仔嗰忽，負責將感官輸入處理成呢啲輸入應該代表嘅意義，便於語言上嘅理解等嘅過程，而且仲喺視覺訊息嘅處理上扮演咗一定嘅角色。

## 功能

### 長期記憶
研究指，內側顳葉（medial temporal lobe）對於長期記憶（指一啲儲起碼幾日嘅記憶）嘅產生嚟講不可或缺。內側顳葉會同海馬體（hippocampus）以及其他同記憶相關嘅腦區互相交換訊息，並且將呢啲唔同訊息結合埋一齊，產生一個個完整嘅長期記憶。研究發現，內側顳葉病變會搞到個病人冇辦法產生新嘅長期記憶，而短期記憶同埋舊有嘅長期記憶就通常唔會點受影響，但係亦都有一啲研究報告話內側顳葉受損搞到個病人記唔到同其他人相關嘅記憶。

### 聽覺處理
神經科學研究表明，顳葉上側、後側、同外側等多個部份都參與高層嘅聽覺訊息嘅處理。耳仔會將收到外界訊息傳送到去顳葉嘅主要聽覺皮層（primary auditory cortex）嗰度，主要聽覺皮層會係噉咦處理吓啲訊息，並且初步噉將啲訊息詮釋同歸類（例如聽到某啲聲之後初步噉斷定啲聲係語言定係第啲類型嘅聲），然後塊主要聽覺皮層就會將唔同類嘅聽覺訊息傳去唔同嘅次要聽覺皮層（secondary auditory cortex）嗰度－呢啲次要聽覺皮層係一啲專化咗、淨係處理某啲特定聽覺訊息嘅腦區，例如布諾卡區（Broca's area）就係位於顳葉上少少嘅一個腦區，專門處理語言相關嘅訊息（研究顯示，布諾卡區病變會搞到個病人明明聽覺同聲帶冇問題，都講唔到嘢）。

### 語言處理
主要聽覺皮層會向兩個重要嘅語言腦區傳訊號：頭先提咗嘅布諾卡區同埋韋力卡區（Wernicke's area），前者主要掌管個人對語言嘅使用，喺講嘢當中不可或缺，而後者就主要掌管聲同意思之間嘅連繫－語言大致上就係聲同意思之間嘅連繫，而呢個連繫似乎由韋力卡區主管，研究顯示，韋力卡區病變會搞到個病人出現所謂嘅感覺性失語症（fluent aphasia），即係話個病人能夠發出準確嘅聲，但講嘅嘢冇乜意思，例如個病人想講話佢去放狗，但講出嚟嘅嘢係「我知隻狗有啲唔舒服所以我想佢去行吓，我想好似你講嘅噉照顧吓佢」（一句有少少九唔答八嘅句子）。呢啲腦區一齊組成咗個腦嘅語言處理系統。

## 臨床研究
神經科學家好興研究病變：睇吓腦部唔同地方受損嘅病人喺行為同認知上有乜嘢缺失，再憑呢啲觀察推測受損咗嗰啲腦區所做嘅係乜嘢功能。根據呢啲研究，顳葉病變可以有以下呢啲症狀（亦都要視乎受損嘅係顳葉嘅邊一忽）：

;如果受損嘅係左右腦顳葉是但一邊嘅話
*另一邊身體會出現象限盲（quadrantanopia；喪失部份視野嘅視力）；
*幻覺

;如果受損嘅係左右腦顳葉當中比較強嗰一方嘅話
*感覺性失語症
*失讀症（dyslexia），指讀文字上有困難；
*語言失認（auditory verbal agnosia），指理解同運用語言上有困難；
*語言記憶障礙。

;如果受損嘅係左右腦顳葉當中冇噉強嗰一方嘅話
*非語言記憶受損；
*音樂能力受損。

;如果左右腦顳葉兩邊都受損嘅話
*聾；
*失憶症；
*喪失感受情緒嘅能力；
*記憶同學習能力受損。

;如果特定顳葉區域受損：
**內側顳葉*（medial temporal lobe）受損會搞到病人喺回想視覺刺激嗰陣有困難。
**下側顳葉*（inferior temporal lobe）受損通常會搞到個病人出現視覺失認（visual agnosia），即係認唔到一啲熟悉嘅物件，又或者出現面懵病（prosopagnosia），即係認唔到人樣。
**左前側顳葉*（anterior left temporal lobe）受損可以引致學者症候群（savant syndrome），即係喺某一方面嘅技能變到好勁，但係失去正常功能。
**前側顳葉*（frontotemporal lobe）萎縮會引致皮克病（Pick's disease），呢個病嘅症狀包括咗心情上嘅改變、注意力失調、同埋攻擊性嘅行為等等，而且仲會搞到個病人語言能力各方面同運動功能受損。
*重複嘅顳葉發羊吊會引致各種感官嘅幻覺，以及係喪失處理記憶嘅能力。
*精神分裂（schizophrenia）係一種嚴重嘅精神科疾病。其中一個病徵係聽覺上嘅幻覺，聽到一啲唔存在嘅聲。研究認為，呢種幻覺嘅起因係源於左腦顳葉出咗問題，尤其係主要聽覺皮層。主要聽覺皮層嘅灰質（gray matter）減少同埋第啲細胞上嘅異常會引致佢裏面出現一啲自發性出現嘅神經活動，令到塊主要聽覺皮層以為自己真係收到聽覺訊號，搞到個病人跟住以為自己真係聽到聲。

## 睇埋
*腦
*腦區一覽
*神經細胞
*神經解剖學

## 攷

## 拎

*The medial temporal lobe memory system.
*H. M.’s Medial Temporal Lobe Lesion: Findings from Magnetic Resonance Imaging.
先天道

**先天道**，華夏宗教之一，屬佛道儒三合一宗教。開山祖黃德輝，見到神仙為九祖，遙承八祖羅蔚羣，推佛門達摩為初祖。先天道場為齋堂，男女分開，男為乾堂，女為坤堂。教義主張茹素同非婚。教眾要修內功外果，必須行善積德，未劫前救己救人，帶人返去真空家鄉，人間仙境。

先天道包含道佛儒，兼民間信仰，神祇眾多，如儒教孔子、如道教太上老君、三官大帝、玄天上帝、呂洞賓，如佛教釋迦牟尼、彌勒佛、觀音菩薩、文殊菩薩、又如民間天后聖母、倉頡、灶神，諸如此類。

先天道喺康熙雍正年間，出現於江西。早年並無單一叫法，名有金丹教、五盤教、青蓮教、燈花教等，有講自己係先天大道。

先天道受大清所禁，唔停受到壓迫，不過禁之不絕。喺羅祖教、白蓮教沒落之際，先天道反而盛行。隨住唐人出洋，到香港、到臺灣、到南洋。先天道有兩次分裂，派系有圓明聖道、同善堂、一貫道。

先天道大道場有廣東清遠藏霞洞同飛霞洞，香港、臺灣以及南洋嘅先天道，往往都係依兩地為源流。

喺香港視先天道為道教一部份，視為傳真教、正一教之外第三派。唔少香港道教聯合會成員，都係先天道，如玄圓學院、藏霞精舍、賓霞洞就係。另一啲就轉入佛教，空門化，如大嶼山觀音寺。

## 祖師
* 初祖達摩
* 二祖神光，即慧可
* 三祖普庵、即僧㻧
* 四祖曹洞，即道信
* 五祖黃梅、即弘忍
* 六祖慧能
* 七祖莊懷讓、馬道
* 八祖羅蔚羣
* 九祖黃德輝
* 十祖吳紫祥
* 十一祖何了若
* 十二祖袁志謙
* 十三祖徐還無、楊還虛
* 十四祖彭依法
* 十五祖林依秘
* 十六祖余道龍、謝道恩、韓道宣
亞媽 (搞清楚)

**亞媽**，唐人，仔女對生自己嘅女人嘅稱呼，如今指：

## 倫理
* 亞媽

## 神
* 媽祖，亦即天后

## 地
* 亞媽笏，香港烏蛟騰北

## 戲
* 魔法亞媽，一九九八年電影
三官大帝

**三官大帝**，神祇之一，有三位，管天地水三界，又叫**三界公**、**三界爺**、**三元大帝**。佢屬道教神祇。管天界、地界、水界，又叫天府、地府、水府。為官亦名天官、地官、水官，相對於上元、中元、下元。
太上老君

**太上老君**，簡稱**老君**，係道教神話中地位好高嘅神靈，被部分人認為相當於道本身。道教徒認為佢有好多化身，相傳歷史上嘅老子亦係佢嘅化身之一。

**太上老君**又被叫做**道德天尊**，被視為**[[三清]]**之一。**三清**係道教神話中地位至高嘅神靈。

## 三清

## 經典
道教好多經典名都係以「太上老君」開頭，比如《太上老君說常清靜經》、《太上老君太素經》、《太上老君戒經》、《太上老君內觀經》同《太上老君開天經》。

## 引述
黃德輝

**黃德輝**（），先天道創教人，大清人，江西饒州府鄱陽縣人。生於康熙年間，九歲遇神仙，得金丹法，四出傳教。到雍正年間，四十八歲時，就創立先天道，指派弟子去各地傳教。乾隆年間就潛修，不過大清禁異端，畀官府捉咗後死。

先天道奉佢為元始天尊化身。

黃德輝生平，見於一貫道文獻道統寶鑑。

## 生平
生於康熙二十三年二月初八，即西曆一六八四年，九歲遇神仙，得金丹修煉法。因而奉達摩為初視，遙承八祖羅蔚羣，成為九祖，四出傳教，傳遍江西、南昌同福建，又寫咗寶卷，名皇極金丹九蓮正信歸真還鄉，有上中下三冊。上冊禮本、中冊願懺、下冊電唵二經。

四十八歲之時，雍正十年，一七三一年，維時弟子眾多，開先天道，命弟子四出傳教，以渡世人。乾隆六年，一七四一年，隱居潛修。之後考禁落案。乾隆十五年死，時為一七五〇年。

## 攷
*
王德輝

**王德輝**（，），係香港生意人，祖籍浙江溫州，上海出世，1948年到香港定居，1960年開始做華懋集團董事局主席。佢1990年4月10號第二次俾人綁架後失蹤，香港高等法院喺1999年9月22號宣佈佢法律上死亡。佢老婆係龔如心。

電影：真人真事改編《重案組》（英語：Crime Story）
王廷歆

**王廷歆**（，），係香港生意人，浙江溫州人，創辦華懋集團，之後由佢個仔王德輝接手打理。

王德輝同龔如心結婚無仔女，而王德輝下落不明，遺產落入龔如心手。咁引起後來爭產案，王廷歆同龔如心對薄公堂。
亞嬸

**亞嬸**／**阿嬸**／**呀嬸**，亞爸嘅細佬嘅老婆。若果係亞哥嘅，就要叫伯娘。亞嬸又可以叫**嬸嬸**。

日常生活中，對年長嘅女人，又未到亞婆，叫亞嬸。亞嬸變讀叫**亞嬋**。
亞姑

**亞姑**／**阿姑**／**呀姑**，亞爸嘅姊妹，或者就咁叫**姑**。家姐叫姑媽，細妹叫姑姐。

對唔識、有番咁上下年紀嘅女人，特別係未嫁嘅，都可以叫「阿姑」；不過以前「阿姑」專指梳起唔嫁嘅老女人，所以唔可以亂叫。

## 引伸意思
舊時香港興叫妓女做「亞姑」，特別受歡迎嘅就叫「紅牌亞姑」，不過自從香港禁娼之後，呢個詞就接近失傳。

## 睇埋
*鍾楚紅：花名「紅姑」
韶關土語

**韶關土語**，又叫做**蚤乸話**，亦稱**湘粵土語**，係韶州府嘅地方話，韶州府約莫今日韶關老城區。話好獨特，既唔屬於粵語系統，又唔係客家話，語言學家而家仲未清楚韶關土語嘅來歷。

## 攷
#《韶關故事》（花城出版社，廣州 二零零年）
#《粵北十縣市方言調查》（暨南大學出版社 一九九四年）
姑媽

**姑媽**，亞爸嘅家姐。通常按大細而排。大姑媽、二姑媽、三姑媽咁。

亦有**姑娘**（娘要升高讀陰平調。）嘅叫法，大姑娘、二姑娘、三姑娘咁。娘要變調，唔係就會同姑娘（音良）撞。

姑媽嘅老公叫姑丈。
伯娘

**伯娘**，伯父嘅老婆，亦即亞爸個亞哥嘅老婆，親戚之一。按父輩而排，大伯娘、二伯娘咁。

雖然按理可以叫**伯母**，但伯母通常用來叫世伯嘅老婆。
亞伯

**亞伯**／**阿伯**／**呀伯**，亞爸嘅亞哥，親戚一種，通常叫**伯父**。而亞爸細佬就會叫亞叔。

伯父老婆叫伯娘。

## 引伸意思
日常見大過自己嘅老人，亦可以叫做亞伯。

## 睇埋
*叔伯
姑嬸

**嬸姑**同**姨**，為大一輩女人嘅叫法，親戚一類，西洋唔加分辨，如英文通通叫**Aunt**。亞姨、亞姑、亞嬸，有時就會用來叫唔係親戚，而年長過自己嘅女人。
姨丈

**姨丈**（丈讀獎），姨媽嘅老公，或者亞姨個老公，即係亞媽啲姊妹嘅老公。按亞媽家中排叫，如大姨丈、二姨丈咁。
阿

**阿**，讀柯，原本意思大土山，或者山坡，從阜字部，另一邊係可字。本意依家無人用。古文有用來起音，按韻會小補讀音屋，係入聲字。而廣東話，起音字就用亞字來寫。

近世學者，引入咗亞音，或者遷就北方話音，將亞音移入廣東話，或者復古切音，引入新讀音。如此做成讀音混亂。

## 義
古文阿字，初時講大土山，細嘅叫陵，大嘅叫阿。後尾引做坡，水邊。又引伸做屋頂。又有彎曲義，挨倚之義。

## 音
廣東話【可】字邊，都讀做韻母，可柯哥河苛訶歌屙婀軻珂痾舸牁牱，全部韻母一致。阿字都唔例外。

以此舊日書籍可以考證。一八五五年，初學粵音切要，只得音。一九一四年分部分音廣話九聲字宗，只得音。一九一六年，廣話國語一貫未定稿，只得音，即鼻音化音。一九四一年，道字典，只得音。

另一啲例證，如阿彌陀佛，就算由梵音Amida，阿仍然讀柯。以前新聞，阿富汗，阿仍然讀柯。劉備個仔阿斗，讀柯。阿房宮亦讀柯。剛正不阿，讀柯。外文例證，外國產品Ovaltine，香港叫做阿華田。

由此可見，廣東話阿字一直只得一音，讀柯。

而亞音係近世引入，並非廣東話讀法。引入亞音，要去到一九三九年。

一九三九年道漢字音，有兩音，音同。一九四一年，粵音韻彙，有四音，音，音，音，指名感歎詞，音，指名阿誰，阿爺，同木蘭辭。由於粵音韻彙係第一本標咗萬國音標，之後字典只係抄佢讀音。

可見依啲附加音，係遷就北方話對應而設，或者讀書而設，而非廣東話本有。

## 廣東起音字
清稗類鈔，經術類下，曾經寫到俗字之訓詁。

由此可知，廣東廣西，起音字為亞，唔係阿。

亞字用於廣東人名，如梁亞榮（LEONG AH WING），如郭亞女事件，如蕭芳芳所演嘅林亞珍。

## 外來字丫音
外來字丫音，譒為亞

* Adam，繙為亞當
* America，繙為亞美利加洲
* Asia繙為亞細亞洲
* Africa，繙為亞非利加洲
* Argentina，繙為亞根庭
* Acrylic，繙為亞加力膠

寫亞係廣東話習慣。

## 註

類:粵語
正妃

**正妃**，又叫**王妃**，係屬國君主同親王嘅老婆。上古后係指君主，唔係君主之妻，後尾君主之妻先叫后。屬國君主之妻，唔可以叫后，就叫正妃。太子之妻亦叫正妃。

## 睇埋
*皇后
*王后
未央宮

**未央宮**，宮之一，喺漢長安，相當於今日中華人民共和國陝西省西安市未央區。漢皇帝劉邦時建，劉邦在位七年時，開始起，九年時完成，雖則叫做宮，實情係皇城，宮牆就係城牆。未央宮所在嘅長安，未央宮之外，好長時間係無城牆。未央宮牆就係防守之用。

未央宮，起喺秦章臺嘅地基上，由蕭何負責建宮，以當時習慣，宮要起喺夯土之上，高過周圍，以便防守。宮長方形，共分前殿、椒房殿、官署、少府、石渠閣、天祿閣、滄池等主要建築，宮牆四周開咗正門同掖門，宮牆四角有角樓。

未央宮佔地甚廣，不過佢包埋苑池。

後尾又起咗長樂宮，喺未央宮之東。所以，未央宮又叫西宮，長樂宮又叫東宮。

類:西安建築
類:未央區
類:皇宮
類:漢朝
閣道

**閣道**，離地嘅道，架空嘅道，可謂今日嘅天橋，多數用木起成。閣道亦叫**飛閣**、**復道**。

棧道係閣道一種，起喺山上。

漢時建宮，都喺夯土之上，高過周圍。宮與宮之間，會搭建閣道相連，可以行車。而閣道下面嘅輦道，都係行車，同今日天橋一樣。

星官都閣道，係指宮室之間路。史記天官書有記，閣道由紫宮通到營室，紫宮相當於紫微垣，營室相當於室宿同壁宿。

## 註
棧道

**棧道**，山上嘅道，橋一種，依山而見，甚為險要。有時只係講，搭高離地嘅道，如水澤之上嘅橋，畀人行咁。

喺山多險要嘅地方，棧道就係古時出入要道。

三十六計之中，有明修棧道，暗渡陳倉。
後宮

**後宮**，君主起居之宮，同接見朝臣及打理朝政嘅宮隔開，通常喺後面。由於君主起居，所妻所妾之女人，都會住喺度，亦代表后、妃、宮女。若果係有妻妾制下，設後宮係為君主確保有仔。為咗確保君主血脈，宮內女人要同男人隔絕，以免野種混入宮廷。

後宮為君主正妃所管。若果君主為皇帝，正妃就係皇后。
長樂宮

**長樂宮**，宮之一，喺漢長安城東南角，即今日中華人民共和國陝西省西安市未央區。佢起喺未央宮之東，所以又叫東宮。漢皇帝劉邦時所建，由五年起到七年。起喺秦興樂宮基址之上。
擊鞠

**擊鞠**，騎馬運動，球類運動，騎上馬用棍擊球。類似馬球。不過無留低規則。擊鞠，又叫**打毬**、**擊毬**。起源不詳。漢時魏時，文字都提到擊鞠。然而較為詳盡，要去到大唐。大唐好多皇帝，都好擊鞠，開國皇帝李淵都係。長安亦有幾個球場。擊鞠甚至關乎外交，李隆基做皇帝之前，甚至以四人，反敗吐蕃使節十人。皇帝李恆，甚至因為墮馬，受傷致病而死。皇帝李儇更為荒唐，黃災之亂之際，以擊鞠去派任官員，史稱擊球賭三川。

大唐之後，遼、金、大宋三國，都有擊鞠。

類:球類運動‎
類:賽馬
南子

**南子**（）係衞國公姬元老婆，出名靚女，好政治，又好男人。南子原本為宋國公主。衞強而宋強，宋送南子去衞國。之不過姬元實情好男色，而任南子去同男人私通。

姬元唔中意姬戌。姬戌又唔中意南子干政，想剷除南子。南子就同姬元講，姬戌要叛變，姬戌出走。

宋國公子子朝，非常靚仔，來到䘙國做大夫，受姬元所寵。子朝私通姬元亞媽宣姜，又私通南子。南子亦中意子朝。然而，子朝同齊豹、北宮喜、褚師圃亂，趕咗姬元出衞國，而姬元又復返，子朝逃亡到晉國。然而南子掛住子朝而不樂，姬元又召子朝返來。

南子生咗仔，叫姬蒯聵。姬元照立佢為太子。姬蒯聵有次出使齊國，回程之過宋國，聽到有人唱「既定爾婁豬，盍歸吾艾豭？」婁豬指南子係豬乸淫亂，艾豭指子朝靚豬公。滿足咗豬乸，做乜唔還返靚豬公來。姬蒯聵聽到好嬲，想殺咗亞媽。

姬蒯聵命家臣戲陽速殺南子，喺個飲宴上，戲陽速遲疑，同姬蒯聵行為古怪。南子知道個仔要殺佢，於是乎同姬元講。姬蒯聵事敗出走晉國。

姬元死前，要姬郢繼位。姬郢唔敢，推說姬蒯聵個仔姬輒，重喺衞國。於是乎姬輒繼位。姬蒯聵聯同渾良夫返國奪位，姬輒出走，而南子就被殺。

## 孔丘
南子係好政治，成日見啲有才識嘅人。孔丘離開魯國，入咗衞國，當時已經好出名。南子想同佢見面，之不過南子淫亂個名太壞，孔丘唔敢見佢。有次孔丘真係去見南子，而無預先話畀子路聽。子路知道佢去見南子，好嬲。孔丘發誓佢乜都無做過。

類:春秋人
子朝

**子朝**，宋國公子，出名靚仔，做過衞國大夫。子為姓，朝為名。公子之故，又稱**公子朝**，宋國之故，又稱**宋朝**。

佢同衞國公姬元，同姬元老婆南子，有非常深轇輵。姬元好男色，寵愛子朝，子朝又同南子私通，又同姬元老母宣姜私通。子朝曾經叛亂，趕姬元出國。姬元返來，佢就逃亡。因為南子又掛子朝，姬元又召佢返衞國，並且建造埋宮殿。

孔丘曾經講過子朝美貌。論語雍也有寫。

類:春秋人
濟

**濟**，唐字，原指濟水，如今指：

## 江河
* 濟水

## 渡
* 橫過咗水流

## 卦
* 既濟
* 未濟

## 幫人
* 救濟
* 經濟

## 地
* 濟南
* 濟源

## 國
* 百濟
擊球賭三川

**擊球賭三川**，大唐時輕率任官之事，記喺資治通鑑。皇帝李儇，下令四人，以擊鞠先入球就做西川節度史。

件事見於大唐廣明元年，庚子歲，即公元八八〇年。三月，黃巢亂軍，已經搞到關東好亂，兼且向長安進攻。而當時要有人接崔安潛手做西川節度史。西川係蜀地，未受黃巢之亂波及。宦官田令孜，應該要走去四川，就向皇帝出主議，四人中揀個出任。四人有佢亞哥陳敬瑄，以及佢心腹楊師立、牛勖、羅元杲，都係大將軍。李儇就話以擊鞠定勝負，邊個入球先邊個做。陳敬瑄入球先，就做咗西川節度使。

## 註
華

**華**，唐字，花嘅本字，如今指：

## 草木
* 花

## 地
* 華夏
* 華山

## 人
* 華人，即唐人

## 經
* 妙法蓮華經，又叫法華經。蓮華即蓮花。

## 名
* 華氏 (姓氏)，姓氏

## 度
* 華氏，度溫度

## 現象
* 華 (光學現象)
輔

**輔**，恆星之一，星官之一，歸紫微垣。傳統上星官只得佢一粒星，然而大清儀象考成，增補三粒。

輔之星，又叫**輔星**，好近北斗開陽。輔星視等三等九九。離地球八十三光年。相對而言，開陽就光好多，係二等〇四。

西洋星座中，屬大熊座，為80星。西洋叫佢做Alcor，意思係遺漏或遺忘，睇漏眼咁解。

## 星官
轉歸入紫微垣，係北斗附官。七星中開陽左近。

儀象考成附多三星，輔增一、輔增二、輔增三。
放學

**放學**，就係當日上晒堂，由當日嘅學業放出來，學習結束，可以離開班房。相反，行去學習，去上堂，叫返學。

現今放學有多啲含義。以往上晒堂，就會離開班房，離開學校，然而離開班房，未必要離開學校，可以有其他嘢搞。去玩又得，自己讀書又得，去圖書館睇書又得，課外活動又得，諸如此類。喺完成當日學業，到行出學校之間，又有一段時間。
校規

**校規**即係學校要學生守嘅規矩，用嚟畀學生由細養成好習慣，禮儀同自律等等，想佢哋到大都繼續，又用嚟維持學校風氣良好。每間學校嘅規則都唔同，例如有啲學校要校服。如果學生知規則都唔守就會受到處罰。一般而言，所有老師都執行規則，而如果嚴重嘅，按情節會交去警告或者逼到學生肯守為止，非常嚴重就要校長處理。有啲執規嘅權，會交畀學生，如風紀、班長，視乎學校習慣。

校規涵蓋範圍，各有所異。常見係返學到放學嘅時間，服飾儀容，上堂守則，師生禮儀，功課交帶，請假，禁止行為等等。

罰則可以有好多，簡單如罰企、罰抄、留堂，亦有啲要做雜務。以往有體罰，如打手板、打屁股咁，會痛又唔會傷，不過唔啱依家教育理論。嚴重要記過、見家長。更嚴重要轉校，甚至永久踢出校。
十二國

**十二國**，星官之一。個別來睇，又可以分為十二星官，越、趙、周、齊、鄭、楚、秦、魏、燕、代、韓、晉。除趙、周、秦、代各有二星外，其餘只得一星。十二國歸入女宿。

十二國亦可以叫**十二諸國**或**十二諸候**。代表戰國時諸候國，越、趙、周、齊、鄭、楚、秦、魏、燕、、韓、晉。

## 儀象考成
儀象考成同代添兩星，代增一同代增二。
七公

**七公**，星官之一，喺天市垣內。喺招搖東面，有七星。

晉書天文有謂，「七公七星在招搖東，天之相也，三公之象也，主七政。」同三公似，管七政。
曲氏

**曲氏**，姓氏之一。百家姓有記。

曲氏起源有幾個。一，夏后姒履癸，其大臣曲逆之後。二，《風俗通義》所載，出自姬姓。周天子姬發三仔叔虞，封於晉。叔虞八代孫，春秋晉侯姬費王，封細仔姬成師於曲沃，世稱曲沃桓叔。孫後來自立為晉公姬稱。而成師後代，封地為氏，為曲沃氏。後引改名曲氏。按，曲沃即今山西省聞喜縣東北。三。麴氏改曲氏。
十字 (星官)

**十字**，星官之一，大明時引入之南極星官。儀象考成又稱之為**十字架**。相等於西洋星座中南十字座。

## 儀象考成
儀象考成為十字添一星，叫十字架增一。
十字

**十字**，唐字，以十依個字為形，如今指：

* 十字形，一橫一直相交。
* 聖十字，基督教嘅標誌
* 十字 (星官)，星官
* 十字牌，香港牛奶牌子

## 睇埋
* 十字架
買餸

**買餸**係買煮餸用嘅料。餸主要用來送飯，食落唔會寡。買餸通常去街市，現今又有超級市場，亦有啲要去唔同舖度買。如買燒臘就去燒臘檔，買菜就去菜檔，買豬肉就去肉檯，買魚就去魚檔，諸如此類。

餸
大赦

**大赦**，一次過赦免大批囚犯，放佢哋出監。亦有引伸為一次過唔追究某啲罪行。

大赦有唔同原因。若係皇家大赦，可能上天啟示，或有皇家喜慶。現今大赦，亦可能某啲罪，入罪嘅人會太多，可能會迫爆監牢。亦有啲非法入境，過期居留，大赦就畀佢哋申請合法居留。
人 (星官)

**人**，星官之一，歸入危宿。步天歌叫佢**人星**，「危上五黑號人星。」恆星有五。

## 儀象考成
儀象考成同儀象考成續編，同佢添多四星，號人增一到人增四。
八穀 (星官)

**八穀**，星官之一，歸紫微垣。以八種榖而名。恆星有八。

按本草有注，黍、稷、稻、粱、禾、麻、菽、麥。後尾又有指，稻、黍、大麥、小麥、大豆、小豆、栗、麻。

## 儀象考成
儀象考成，同八穀添增卅四星，名八穀增一到八穀增三十四。
八穀

**八穀**，指八種穀。眾說紛紜。

一說，跟本草有嘅注，係黍、稷、稻、粱、禾、麻、菽、麥。

又有話係稻、黍、大麥、小麥、大豆、小豆、栗、麻。

## 睇埋
*五穀
八魁

**八魁**，星官之一，歸室宿。恆星有八。八魁可能係羽林軍頭，又可能係捕獸之網，又可能係捕獸之官。
羅渣·泰勒

**羅渣·米杜士·泰勒**（；），係英國一位鼓手，英格蘭諾福郡人。佢身為皇后樂隊鼓手而同獨特歌喉出名。皇后樂隊嘅《Radio Ga Ga》，《A Kind of Magic》等正係出自佢嘅手筆。

佢同費迪墨格利、白賴仁梅一齊創立皇后樂隊，再之前大學時曾經同白賴仁梅一齊組成過微笑樂隊。喺1991年費迪墨格利死咗之後，皇后樂隊暫停咗一段時間，期間低音結他手John Deacon退休。而家佢同白賴仁梅繼續以皇后樂隊嘅名義，聯同歌手亞當藍伯活動。除咗打鼓之外，喺佢自己個人大碟佢會包辦埋鍵盤、結他、低音結他等。八十年代時佢另外組成十字樂隊，特別嘅係，佢無打鼓而轉咗負責唱同間奏結他。
## 出面網頁
* 

類:皇后樂隊
白賴仁梅

**白賴仁·哈勞德·梅**（；），係英國一位結他手同埋天體物理學家，英格蘭倫敦人。佢身為皇后樂隊結他手而出名，佢最成日用枝電結他係佢自己喺屋企同老竇一齊整出嚟嘅Red Special。皇后樂隊嘅《We Will Rock You》、《表演必須繼續》、《I Want It All》等正係出自佢嘅手筆。

佢同費迪墨格利、羅渣泰勒一齊創立皇后樂隊，再之前大學時曾經同羅渣泰勒一齊組成過微笑樂隊。喺1991年費迪墨格利死咗之後，皇后樂隊暫停咗一段時間，期間低音結他手John Deacon退休。而家佢羅渣泰勒繼續以皇后樂隊嘅名義，聯同歌手亞當藍伯活動。

## 早年
白賴仁梅1947年7月19號喺英國倫敦漢普頓美度石士郡出世，係屋企嘅獨仔。

## 出面網頁
* 

類:皇后樂隊
米奇老味神奇屋

**米奇老味神奇屋**（）係一隊香港獨立Rap組合，2015年由馬太福音、蜜蜂翁、奶油包、漢和仔、劈友方、健康華組成，作風特異內容多變，歌詞往往係大膽同圍繞社會禁忌（嫖、賭、飲、吹、與他人女友／母親發生性行為、販毒、暴力…），2018年喺Clockenflap音樂節表演。

## 作品
* **only available on SoundCloud**
*#寨城燥
*#屌倒你條女
*#世態炎涼
*#富林殿
*#仲洗問？
*#最狼
*##䆁放蔡棟濂
* **《DRAGON CITY DRUG MANOR》**
*# 一生一世（One Life）
*# 以為今年（Thought This Year Was...）
*# 金牙金錶金鏈（Gold Tooth Gold Watch Gold Chain）
*# 三千一百萬（31 Millions）
*# 唔洗唔該（Don't Need To Thank Me）
*# 劈友問題（PekYau Problems）
*# Dragon City Drug Manor
* 重慶大廈（ChungKing Mansions）feat.Josh Rogan
* **《GAY FOR CHRISTMAS》**
*# WE'RE GAY
*# 劈友夜（Butcher Eve）
*# 叮叮噹（Ding Ding Dong）
*# 龍聖誕藥房（Dragon Christmas Drug Manor）
*# 聖誕錢（Christmas Cash）
*# 富林黨（Full H.A.M. Party）
*# 2016米奇老味神奇六
* **《The Low Mays' 深猴年 MIXTAPE》**
*# 恭喜恭喜恭喜（GONG XI GONG XI）
*# 憤青山
*# 身體健康華
*# 劈友街
***WARREN BUFFET**
***180K (''Bakerie-DLLM'' remix)**
* **香港OG x 太空館 CYPHER**
***DESPACITO 2(remix)**
* **《富林太空站·FULHAM SPACE STATION》**
*# 富林太空站 Fulham Space Station
*# 喂 WEI
*# 火箭兵團 Team Rocket
*# 金星 Venus
*# 謝老師嘅天體物理堂 Mr Tse's Astrophysics
*# 銀河系 Galaxy Nibba
*# 地平 Flat Earth
*# 星球大戰 Star Wars ft. Dough-Boy
*# 超 CHIU
*# 水星 Water ft. Serena@GTB
*# 火星 Mars
*# 太空愛滋 Space AIDS
*# BAKERI3 TOUR Llif3
*#旺角 MK
*#冥王星 Pluto

* **DESPACITO 3(remix)**
* **《人生贏家》**
*# 廿歲OG Original Gangster
*# 巧懶閒 No Stress
*# 死窮撚 Broke Ass
*# 兄弟 Homies
*# 人生贏家 Life Winners
*# 成吉思漢和 Genghis Khanwo
*# 維記 Hotel Victoria
* **Bakerie X The Low Mays -《G風暴》**
*# H.M.F (Hardworking Muthafuckas)
*# 十架私人遊艇 10 Yachts
*# 神奇麵包車 The Mysterious Hiace
*# 有錢佬 Rich People
*# B.L.A.M
*# 凌晨私人飛機 Midnight Private Jet
***聖誕只要你**
***2020年勁爆流行曲精選**
***黑色布甸 Black Pudding** 
***《人生贏家2：明星生活》Life Winner 2**
*#MC肥翁開場白 Yung's Introduction
*#富林創世紀 Fulham Genesis ft.主耶穌
*#紅海遇溺 Red Sea Tsunami
*#堅道三劍俠 Caine Road Migos
*#唉依家啲女 Basic Thots ft. Akiko & 嘉盈
*#蝙蝠俠陰謀論 Batman Conspiracy ft. Bill Gates
*#香港小霸王 Bratty Boyz
*#深水佬 Sham Shui Bros
*#富林娛樂留言信箱 Fulham Voicemail
*#明星生活 Popstar Life
*#納稅黨 IRD Diss Track
*#終極獵食者 Apex Predator
*#我的象拔蚌 My Geoduck
*#明星夜總會男廁 Popstar Nightclub Bathroom (Interlude)
*#3D夜蒲團 Last Night Out
*#廿歲爵士 Original Gentlemen
*LGBT (Let's Get Bread Today)
*獅子山精神 Lion Rock Spirit

## 抄襲事件
喺2022年11月22號MakerVille旗下藝人組合ERROR宣佈舉行《明星生活ERROR Live Show 2022》，米奇老味神奇屋喺11月23號指摘ERROR抄襲佢歌名《明星生活》，不過網民就話佢哋《明星生活》MV嘅拍攝方式一樣都係抄F4嘅《流星雨》，又翻舊帳話佢哋2019年5月舉行《G風暴》演唱會同埋同年7月推出專輯《G風暴大碟》，亦同2019年4月宣佈開拍嘅電影《G風暴》撞名

## 參考

## 出面網頁
*
*
*
九坎

**九坎**，唐字，坎為陷地，如今指：

## 天文
* 九坎 (星官)。

## 神
* 九坎 (殺神)

## 地
* 九崁
九河

**九河**，古時黃河下游，有九條河，約莫山東德州同天津之間。爾雅釋水、九河、徒駭一、太史二、馬頰三、覆釜四、胡蘇五、簡六、潔七、鉤盤八、鬲津九。
九河 (搞清楚)

**九河**，唐字，意謂九條河，如今指：

## 河
* 九河

## 星
* 九河 (星)，喺天市左垣。
九河 (星)

**九河**，恆星之一，喺天市左垣。儀象考成編佢做**天市左垣三**。西洋星座中，入武仙座，叫**武仙座μ星**。
九州殊口

**九州殊口**，星官之一，歸畢宿。又叫**九州城**，**九州殊域**。恆星有九。

## 儀象考成
儀象考成同儀象考成續編，九州殊口添十一星，名九州殊口增一到九州殊口增十一。
九卿 (星官)

**九卿**，星官之一，歸太微垣。九卿指九種官。出自周時三公九卿。漢時亦九卿。本為**九卿坐**，太微為天帝施政之處，設坐予九卿。
九卿 (搞清楚)

**九卿**，古時九種官，如今指：

## 官
* 九卿，古時九官名。

## 星官
* 九卿 (星官)，太微垣下星官。
三公 (紫微垣)

**三公**，星官之一，歸紫微垣。恆星有三，喺北斗搖光側邊。

晉書天文志話有兩個三公，「杓南三星及魁第一星西三星皆曰三公、主宜德化、調七政、和陰陽之官也。」第一個三公，杓南三星，即今三公。第二個三公，魁第一星西，即今三師。

另外，太微垣都有三公。
吳尚時

**吳尚時**（）係中國地理學家，廣東開平長沙鎮樓崗墟人，屋企係書香世家，佢係第一個硏究廣州海珠區七星崗海岸海蝕遺址嘅學者，同時寫咗七十幾篇重量嘅學術論文。吳尚時中文、英文、法文同德文都叻。佢嘅愛徒曾昭璇，亦都係出色嘅地理學家。
中性

**中性**，唐字，兩端中間嘅性，如今指：

按，中性多數以西文譒過，如英文之neutral同neutrality。

## 化學
* 中性 (化學)，酸性同鹼性中間。

## 性別
* 中性 (性別)，男性同女性中間。

## 語文
* 中性 (字性)，陰性同隔性中間。
* 中性 (評論)，褒同貶中間。
家用電腦

**家用電腦**，個人電腦一種，家用相對於商用而言。係造來畀人喺屋企用電腦，亦較着重文書、娛樂、敎育，功能豐富過遊戲器機。一九七七年出現，二十世紀八十年代普及。售價平過商業用、科學用、同埋工程用電腦，咁當然運算同儲存能力，以及功能擴展，就無咁勁。之不過，家用電腦着重娛樂，圖形同聲音處理，要求又高一啲。

家用電腦繙自英文**Home computer**。

## 早年出名

* 蘋果電腦Apple II
* Tandy / Radio ShackTRS-80
* Commodore公司嘅Commodore 64
Dough-Boy

**Dough-Boy**（）係香港唱作人、音樂總監、饒舌歌手，曾經主唱過《狂舞派》主題曲攞到香港電影金像獎最佳原創電影歌曲獎，曾經同鄭秀文、側田、歐陽靖、陳奐仁等歌手合作。
## 出面網頁
*
MOOV

**MOOV**係一個採用訂閱收益模式嘅串流媒體服務，提供無損音頻音樂同高清音樂短片。 呢個服務喺2006年由香港公司電訊盈科成立，並營運至今。 MOOV同接近300間唱片公司同內容供應商合作包括三大主要唱片公司EMI、金牌大風同索尼音樂娛樂，而家有超過150萬首以FLAC無損格式編製嘅歌。 

MOOV而家嘅服務地區為香港、中國同越南。用戶可以通過寬頻互聯網、流動通訊、固網同收費電視now TV以收費模式使用服務。

## 歷史
MOOV喺2006年喺香港成立之後，逐漸往海外拓展。喺2013年電訊盈科與南方廣播影視傳媒集團、中國電信同百視通合作正式喺中國推出「**摩音符 MOOV**」，成為第一個境外嘅收費音樂服務喺中國大陸市場推出，而且係MOOV喺香港以外嘅首個業務拓展。 然後MOOV喺2016年同超過150個越南媒體供應商簽訂咗分銷協定，將MOOV嘅串流媒體服務拓展到越南。

喺2014年推出獨家專利功能LyricSnap!，用戶可以將歌曲、歌詞、相片紀錄心情即時分享到各社交網站。

喺2015年推出FLAC無損音頻服務同支援喺Apple Watch使用。

喺2016年推出「音樂自療」服務。用戶可以收聽由美國、澳洲同加拿大註冊嘅音樂治療師度身設計嘅歌單。當中更加配粵語聲音指導，幫助用戶舒緩各種生活壓迫同需要包括減壓、懷孕期舒緩、兒童語言發展、正能量同激勵。

## 參考

## 出面網頁
*官方網站
*Youtube 上的MOOV 頻道
*MOOV Facebook 專頁

類:香港公司
類:香港音樂

類:音樂平台
京士連

**京士連**（）係英國諾福郡嘅一個海港和市鎮，喺倫敦北面97英里（156公里）。 人口有42,800人。當地有好多戲院、博物館同休閒文化場所。
石墨

**石墨**，碳化合物，亦係碳結晶。常溫常壓之下，為碳至平常晶體。若遇高溫高壓，石墨就化成鑽石。石墨黑色，又會反出銀色光澤。

石墨晶體結構，一片片，好容易滑落，所以用來造鉛筆，又用來做潤滑劑。一片係六角形網狀結構。碳外層四粒電子，當中三粒，同三粒碳原子相連，所以就會六角網狀，餘下一粒游離，所以石墨可以導電。
三公 (太微垣)

**三公**，星官之一，喺太微垣。三公側邊有九卿，古代三公九卿並舉。晉書天文志又稱**三公坐**。太微為天帝施政地方，三公亦設坐於此。

另外，紫微垣都有三公。
Queen (大碟)

《**Queen**》係英國搖滾樂團皇后樂隊出嘅第一張大碟。

## 曲目

## 音樂
*Keep Yourself Alive
*Doing All Right
*Great King Rat
*My Fairy King
*Liar
*The Night Comes Down
*Modern Times Rock 'n' Roll
*Son and Daughter
*Jesus
*Seven Seas of Rhye (音樂版)

## 專輯製作人員
* 費迪墨格利：主唱、和音、鋼琴
* 白賴仁梅：電吉他、木吉他、和音：《Keep Yourself Alive》、鋼琴：《Doing All Right》
* 約翰迪肯：貝斯
* 羅渣泰勒：爵士鼓、和音：《Keep Yourself Alive》、主唱：《Modern Times Rock 'n' Roll》、打擊樂器
* John Anthony - 製作人、和音：《Modern Times Rock 'n' Roll》
* Roy Thomas Baker - 製作人、錄音師
* Mike Stone - 錄音師
* Ted Sharpe - 錄音師
三師 (星官)

**三師**，星官之一，歸紫微垣。恆星有三，喺北斗魁第一星西。名取自古時官職三師。晉書天文志叫佢**三公**，同三公星官並舉。三師亦有訛寫為**三帥**。

## 儀象考成
儀象考成同三師添三星，名三師增一到三師增三。
三師 (搞清楚)

**三師**，唐字，師三人之意，如今指：

## 官
* 三師，古代官名三位。

## 天文
* 三師 (星官)，星官，喺紫微垣。

## 專業
* 醫師、律師、會計師合稱
* 醫師、律師、建築師合稱
WMOOV

**WMOOV**係香港一個網站，喺2009年4月成立，收錄香港上畫嘅電影資訊，同埋香港戲院嘅上映場次資料。

## 出面網頁
*
三師

**三師**，即太師、太傅、太保，意謂帝王之師，叫**三師上公**。古時各國，亦有唔同內容。同三公有時重疊。

天文有星官三師。
三角 (星官)

**三角**，星官之一，係大明時所加南極星官。儀象考成又叫佢**三角形**。

佢相對於西洋星座嘅南三角座。

## 儀象考成
儀象考成添四星，名三角形增一到三角形增四。
三角 (搞清楚)

**三角**，指三個角，如今指：

## 形
* 三角形

## 天文
* 三角 (星官)

## 關係
* 三角關係

## 地
* 三角鎮，廣東中山
* 三角洲，地理江口、涌口，成三角形、扇形嘅平沙。
三角形 (搞清楚)

**三角形**，唐字，原指三角形，如今指：

## 形
* 三角形

## 數
* 楊輝三角形

## 天文
* 三角 (星官)，又稱三角形

## 睇
* 三角 (搞清楚)
十二國記

《**十二國記**》係日本奇幻小說，由日本小說家小野不由美著作，小說入面嘅奇幻世界分做十二個國，靈感嚟自古時中國神話《山海經》。
家有寵兒

《**家有寵兒**》（**Pets and Family**）係香港電視娛樂製作嘅兒童節目，由2019年4月6號到2020年5月9號逢禮拜六喺17:30-18:00喺ViuTV播，介紹各種啱香港養嘅寵物，畀小朋友識得寵物嘅特性同埋點樣養。

## 每集一覽
### 2019年

### 2020年

## 節目調動
*2020年5月9號：由於直播《郭富城鼓舞‧動起來網上慈善演唱會》，所以延遲到5月10號（禮拜日）11:30-12:00播。
*因通訊事務管理局暫時豁免喺2020年5月1號到10月31號之間喺免費電視綜合中文頻道播「完全屬香港本地製作」兒童節目嘅規定關係，呢個節目理論上可以喺2020年5月2號開始暫停播映，但考慮到淨返兩集未播，所以最後都安排播埋佢。

## 出面網頁
*ViuTV：家有寵兒
生物學家

**生物學家**係專門研究生物學嘅科學家，研究各種生物，得嚟嘅知識可以幫到其他領域嘅研究，譬如醫學、工業同農業。
着絲點

**着絲粒**（**Centromere**）係染色體嘅其中一部份，主要用嚟將複製嘅染色體喺有絲分裂同減數分裂過程入面，可以平均分配到子細胞入面。
斑鴿

**斑鴿**（***Columba guinea***）係鳩鴿科鴿屬嘅一種雀，主要分佈喺撒哈拉沙漠南面嘅非洲地區。
I.N.A

**I.N.A**（真名，）係日本嘅唱片製作人、作曲家、編曲家、音響工程師。佢最出名係負責X JAPAN同hide嘅音樂製作，幫手錄音甚至現場控制。2014年，佢重奇蹟咁運用VOCALOID同埋自己技術。將已經死咗好耐嘅hide把聲合成Co Gal。
金雞 (搞清楚)

**金雞**，字面解金嘅雞，通常指一種雀，如今亦指：
* 金雞 (電影)，2002年香港電影
* 金雞2，2003年香港電影
* 金雞SSS，2014年香港電影
* 金雞納霜，一隻醫瘧疾嘅藥
* 金雞納樹，茜草科植物，樹皮可以提煉金雞納霜
* 金雞廣場，香港旺角一棟樓
* 中國電影金雞獎，中國電影獎項
* 金雞湖，响中國蘇州
* 金雞河，响中國北京嘅一條河
* 金雞鎮，若干以金雞為名嘅鎮
* 金雞鄉，若干以金雞為名嘅鄉
凹嘴鸛

**凹嘴鸛**（***Ephippiorhynchus senegalensis***）係鸛科黑頸鸛屬嘅一種雀，主要分佈喺撒哈拉沙漠南面嘅非洲地區。
點相

《**點相**》（**Your Face Your Fate**）係香港電視娛樂製作嘅玄學資訊節目系列，會請唔同嘉賓上去討論佢哋嘅人生問題同困難，再由玄學師傅睇面相同手相去幫佢哋化解。節目總共有三輯常規版同一個新春特輯篇。

## 各輯簡介
第一輯喺2019年4月8號到4月26號逢禮拜一到五22:30-23:00喺ViuTV播，由英健朗（小占）、陳柏寧（利君牙）、柯翠婷（盤菜瑩子）同玄學師傅皓云主持。節目突破傳統玄學資訊節目嘅特質，特意邀請年輕、「敢講」嘅命理專家皓云師傅做其中一位主持；而節目亦就「面相」、「長相」、「全相」同「骨相」四大相學概念，每集就唔同年齡層嘅香港人會遇到嘅問題一一「拆解」。

第二輯叫《**點相 II 破局**》（**Your Face Your Fate II**），喺2019年7月21號到10月20號逢禮拜日21:30-22:30喺ViuTV播，主持陣容包括第一輯主持再加黃冠斌。呢輯節目用唔同困局做主題，教觀眾點樣破解困局。

2020年推出新春特輯篇叫《**鼠年行運要點相**》（**Year Of The Rat - Your Face Your Fate**），喺2020年1月18號到1月25號逢禮拜六20:30-21:30喺ViuTV播，主持陣容沿用第一輯主持。節目內容環繞2020年鼠年運情。

第三輯叫《**點相 III 先機算**》（**Your Face Your Fate III**），喺2020年4月13號到5月1號逢禮拜一到五23:00-23:30喺ViuTV播，主持陣容大致沿用第一輯主持，但由李蔓瑩取代咗柯翠婷。呢輯節目本嚟同上兩輯一樣公開招募現場觀眾，不過節目開拍嗰陣撞正武漢肺炎疫情，最後改用ViuTV藝員同一啲模特兒做現場觀眾。節目用唔同身體部位做主題。

## 每集一覽
### 第一輯

### 第二輯

### 新春特輯篇

### 第三輯

## 節目調動
;第一輯
*2019年4月15號：由於播《金像璀璨一夜》，所以停播一次。
;第二輯
*2019年7月21號：由於臨時做新聞直播，節目喺22:20暫停，並喺深夜01:05-01:15播返未播完部份。
*2019年7月28號：由於臨時做新聞直播，所以停播一次。

## 相關節目
*《點擺》

## 註

## 參考

## 出面網頁
*ViuTV：點相
*ViuTV：點相 II 破局
*ViuTV：鼠年行運要點相
*ViuTV：點相 III 先機算

## 電視節目變遷
金雞

**金雞**（***Chrysolophus pictus***），正式名**紅腹錦雞**，係雉科錦雞屬嘅一種雀，原產自中國地區。「金雞」個名有話嚟自佢身上金黃色嘅羽毛，亦有話嚟自「錦雞」嘅變音。
秀麗隱桿綫蟲

**秀麗隱桿綫蟲**（***Caenorhabditis elegans***）係一種綫蟲動物，主要分佈喺溫帶地區嘅泥土入面。呢個物種係生物學好常用嘅模式生物。
柱 (星官)

**柱**，星官之一，有兩處有。一為三柱，五車之中三柱，歸畢宿。另一為五柱，庫樓之中五柱，歸角宿。
三柱 (星官)

**三柱**，星官之一，喺五車內，歸入畢宿。三柱即柱三條，各有恆星三粒，一共九星。分開時，就各叫**柱**。
五柱 (星官)

**五柱**，星官之一，喺庫樓，係佢嘅柱，歸入角宿。一共有柱五條，一柱三星，一共十五恆星。各自就稱為**柱**。
陳湛文

**陳湛文**（，），係香港男演員，2012年香港演藝學院戲劇學院藝術學士（榮譽）學位畢業，畢業之後拍過唔少舞臺劇，2017年憑舞臺劇《少年十五二十時》喺第26屆香港舞台劇獎攞到「最佳男配角獎（喜劇／鬧劇）」。佢2018年開始參演電影，喺陳果執導嘅電影《三夫》飾演男主角「四眼佬」，憑呢個色色喺第13屆亞洲電影大獎同第38屆香港電影金像獎畀人提名「最佳新演員」。

## 演出

### 電影
*2017年：《29+1》
*2019年：《三夫》 飾 四眼佬
*2021年：《鬼同你住》 飾 董建昌
*2022年：《緣路山旮旯》 飾 邱志厚上司
*2022年：《飯戲攻心》 飾 陳熹
*2022年：《失衡凶間》飾 詠春教練吉仔
*2022年：《猛鬼3寶》
*2023年：《12日》 飾 賀正豪表哥
*2023年：《命案》 飾 物理治療師
*2023年：《失衡凶間之惡念之最》 
*2023年：《全個世界都有電話》 飾 Raymond
*2023年：《白日之下》 飾 琛哥
*2023年：《年少日記》 飾 鋼琴老師Simon
*2024年：《飯戲攻心2》 飾 陳熹
*2024年：《望月》 飾 廖逸風
*2025年：《臨時決鬥》飾 Daniel
*2025年：《麻雀女王追男仔》飾 吳夠訓
*2025年：《內幕》
*未上映：《逆轉上半場》
*未上映：《UFO離奇命案》

### 電視劇（[[ViuTV]]）
*2022年：《IT狗》 飾 Billy
*2022年：《野人老師》 飾 李世豪（後生）
*2022年：《#她和她的戀愛小動作》 飾 Daniel
*2023年：《殺手廢J》 飾 J
*2023年：《那年盛夏我們綻放如花》 飾 傻東
*2024年：《瑪嘉烈與大衛系列 絲絲》 飾 大衛
*2025年：《老是常出現》 飾 阿蘇
*未播：《IT狗2.0》 飾 Billy

### 電視節目（ViuTV）
*2022年：《演員·門》主持
*2022年：《爆谷一周》第4集嘉賓
*2022年：《今餐有料到》第161集嘉賓
*2022年：《瘋火與膠七》 第6集嘉賓
*2022年：《金像玩家》第2集嘉賓
*2024年：《周六食花生》第17集嘉賓
*2024年：《今晚煮邊科》第102集嘉賓
*2024年：《選角》主持
*2025年：《爆谷一周（第三輯）》第10集嘉賓
*2025年：《全民造星VI》評判（第三回合［22-28集]）

## 參考
李麗珍

**李麗珍**（，）係香港女演員，1984年出道，主要拍電影，亦幫過無綫電視拍劇。
## 演出

### 電視劇（ViuTV）
*2019年：《娛樂風雲》 飾 練月美
*2023年：《和解在後》 飾 莊太（第11-12集）

### 綜藝節目（ViuTV）
*2024年：《周六食花生》嘉賓（第17集）
錢幣學

**錢幣學**係一門研究古今中外嘅錢幣嘅學問；研究同埋收藏錢幣嘅人就叫做**錢幣學家**或者**錢幣投資者**；研究金融市場貨幣系統果啲就係屬於**貨幣金融學者**。

通常研究收藏實物錢幣嘅人，同時都係歷史學研究人員，主要係研究歷史文化點樣影響某個地區嘅貨幣發行情況，製作同埋設計款式。
李賽鳳

**李賽鳳**（，）係香港女演員，1980年代出道，分別幫嘉禾電影同麗的電視（亞洲電視）拍過唔少電影同電視劇，約莫1990年代中淡出。
香港貨幣史

**香港貨幣史**，要由香港開埠之初講起。至初，香港貨幣即係英國貨幣，就係英鎊。之但係，當時大清用通寶銅錢、銀两同埋西班牙喺墨西哥鑄造嘅佛頭銀。佛頭銀係因為銀幣，上面有個西班牙國王頭，以及後尾嘅墨西哥鷹洋。另外，英國另一個殖民地，印度，亦都有鑄造女皇像嘅印度盧比銀幣。所以，啱啱開埠嘅香港，銅錢、墨西哥銀元、英鎊、印度盧比銀幣，迻通都係當時流通貨幣。民間依然會用下啲銀两啦，後來嘅銀號，其中一個角色，正正做民間銀幣銀两對換公証行。

香港係先有紙幣再有硬幣嘅；要數到香港第一間發鈔銀行，就係叫 東藩匯理銀行，佢最早係1846年開始發行港紙。另一間早期發鈔銀行叫做 印度及倫頓中國三處匯理銀行，即係後來嘅 有利銀行，响1858年起開始發鈔；跟住就係 印度新金山中國匯理銀行，即係 渣打銀行，1863年開始發鈔。而 香港上海匯豐銀行，就要到1865年先至開始發鈔。

因為當時係用銀圓，所以當時嘅香港銀行發鈔係根據銀本位制度嘅，即係：一蚊港銀= 1英鎊/ 1個墨西哥銀圓/ 1個香港壹元銀幣(1866年開始係香港鑄幣廠鑄造)
葉玉卿

**葉玉卿**（，）係香港女演員，1985年參選亞洲小姐攞季軍之後出道，加入亞洲電視，1991年離開亞洲電視後，因為拍三級鹹片而出名，1992年開始做埋歌手，約莫1990年代中淡出。

## 政治立場
葉玉卿喺2020年11月接受過香港蘋果日報嘅訪問，提到自己同個女都係共和黨人，而且支持當奴侵連任。葉玉卿又批評「民主黨嗰邊好激進，郁吓要生要死」，就算武漢肺炎病毒喺中國傳嚟，但當奴侵唔係話中國人傳過嚟，又話美國係民主國家，梗係同共產黨唔啱，當奴侵唔係針對種族，只係針對共產黨。

## 資料來源
歐陽莎菲

**歐陽莎菲**（，），原名**錢舜英**，係香港女演員，江蘇蘇州吳縣出世，1944年喺上海出道拍電影，之後移居香港繼續拍電影，1980年代至90年代期間亦喺亞洲電視同無綫電視嘅劇集演出老人家角色。
陳慧珊

**陳慧珊**（，），係香港女演員，1997年出道幫無綫電視拍劇，1990年代尾到2000年代頭嗰時被公認做當紅花旦，2000年開始做埋歌手。
三柱

**三柱**，唐字，講三條柱，如今指：

## 天文
* 三柱 (星官)

## 運動
* 三柱門，板球

## 財
* 三柱投資法

## 草木
* 三柱韭

## 廟
* 三柱神社，日本
五柱

**五柱**，唐字，講五條柱，如今指：

## 天文
* 五柱 (星官)

## 草木
* 五柱茶

## 地
* 五柱峯，中國一山

## 戲
* 五柱制，廣東大戲中武生、小武、花旦、小生、丑生
三台 (星官)

**三台**，星官之一，歸太微垣。恆星有六，分成三雙，似三級咁，分為**上台**、**中台**同**下台**。史記天官書叫佢**三能**。儀象考成拆開三個來睇。

## 儀象考成
儀象考成分開三台。

上台添七星，上台增一到上台增七。中台添四星，中台增一到中台增四。下台添二星，下台增一、下台增二。
王仁昫

**王仁昫**，字**德溫**，唐音韻學家。隋陸法言作《切韻》多有缺誤，大唐有好多人去補正。佢著有《刊謬補缺切韻》，對《切韻》加以刊誤、增字、加注，分一百九十五韻，增「儼」、「釅」二韻，係研究《切韻》重要資料。故宮博物院曾影印宋濂跋本較為完整。另有敦煌殘卷與項元汴之跋本。
皇甫氏

**皇甫氏**，姓氏之一，屬複姓。

皇甫氏起源有二。一者，出自周。周太師皇甫後代，以名為氏。二者，出自子姓，宋國之公，宋公子白個仔子充石，字皇父，子孫以祖字為氏，即皇父氏。之後又將皇父改為皇甫。

## 名人
* 皇甫嵩：東漢將領
* 皇甫謐：西晉學者同醫學家
* 皇甫湜：大唐學者
* 皇甫松：五代詞人，皇甫湜亞仔
* 皇甫暉：五代將領，搞出鄴城之變
* 皇甫沖：大明文學家
* 皇甫汸：大明文學家
* 皇甫涍：大明文學家
* 皇甫濂：大明文學家
* 皇甫江：跨國公司中國區董事，刀劍收藏家，著有《中國刀劍》一書
* 皇甫河旺：歷任香港珠海學院新聞系系主任，輔仁大學大眾傳播系主任，中文大學、樹仁大學教授
* 皇甫惠貞：韓國歌手
* 皇甫秉鈞：書畫家，現為中國美術家協會天津分會會員、天津市老年人大學國畫教師（副教授）

類:複姓
葬

**葬**本身係土葬之義，之後亦引伸到所有死屍處理法。如天葬、火葬之類。要葬死屍，皆日久因會發臭，亦會招疾病。另一方面，亦唔想親人暴屍荒野，為鳥獸所食。

當今葬字，係係兩艸中間個死字，葬喺野外草地之中。然而更早嘅甲骨文，囗中歺字，意味有個坑，當中埋有殘骨。
劏

**劏**，用刀解開有脊椎動物嘅身，文言叫**剖**同**解**。開刀叫劏肚。

如劏牛、劏豬、劏鷄、劏魚咁。一般劏係方便煮食，劏做細份。

亦有借喻如劏人、劏客、劏死牛，都係設法奪人錢財。
住家艇

**住家艇**，住人嘅艇。以前省河又叫**河頭船**。有啲艇唔打算行，只係泊定係岸，要行就要拖。不過好多都自己曉行。住艇嘅人，叫艇戶。

住家艇，世界各地都有。江海湖都有住家艇。

## 例
*香港仔艇家
白灰

**白灰**，唐字，意指色白之灰，如今指：

## 灰
* 石灰

## 色
* 白灰色，白白灰灰咁色
槳

**槳**，扒艇架生，基本係支棍，前端扁平，用來撥水，推艇前行。以前都用木造，依家用塑膠多。

## 睇埋
*櫓
花梨木

**花梨木**，木一種，用來做傢俬。同酸枝齊名。見於華南同南洋。花梨木並唔專指某品種，品種繁多，好多時有唔同名交雜，歸類去唔同木處。

花梨木英文，為**Rosewood**，故又稱**薔薇木**。

類:木材
酸枝

**酸枝**，木一種，用來做傢私。同花梨木、紫檀一樣咁出名。見於華南同南洋。酸枝並唔專指某品種，品種繁多，好多時有唔同名交雜，歸類去唔同木處。呢類樹歸入柿樹屬，或入黃檀屬 *Dalbergia*。

酸枝木色較黑，英文叫**Black wood**，黑木之意。酸枝木重身，放落水會沉。市面上，酸枝分三種，分別係黑酸枝、白酸枝同紅酸枝，以黑酸枝木質最好。

## 睇埋
*白雪公主：白雪公主傳統嗰個碌，係肌膚好似雪咁白，而秀髮就好似酸枝木咁黑。

## 攷
風暴系列

**《風暴》系列**（），中國大陸叫**《反貪風暴》系列**，係港產片系列，一律由林德祿執導，黃百鳴監製，題材都係同破貪污案有關，核心主角都係古天樂飾演嘅香港廉政公署首席調查主任陸志廉，亦有部份固定角色穿插各輯，但都有唔少演員喺各輯飾演唔同角色。

《風暴》系列各輯戲名都係用一個英文字母配搭「風暴」兩字（英文戲名就配搭「Storm」字），字母代表嗰輯嘅主題；而中國大陸戲名就用「反貪風暴」四字再加輯數數字。

## 作品一覽
實木

**實木**，木一類，用來造船有，造傢俬有。非常堅固。

實木英文叫**hard wood**，故此繙為**硬木**。

類:木材
土功 (星官)

**土功**，星官之一，歸壁宿。喺壁南向。恆星有二。土功亦有訛寫為**土公**。土功原意為土木之工。

土功係晉天文志衍生出來。

原意為東壁二星動，就有土功，土功就係土木之事。後世占星分佢出來。

## 儀象考成
儀象考成，添多十一星，叫土公增一到土公增十一。
土功吏 (星官)

**土功吏**，星官之一，喺室之南。恆星有二。土功吏，管土木嘅吏，有時訛寫**土公吏**。

土功吏衍自晉書天文志。

原意為營室二星，有主土功事。營室管土木。後世占星分佢出來。吏亦或為事字之訛。
島風號驅逐艦

**島風**（）係大日本帝國海軍喺1941年二戰期間時動工嘅一艘驅逐艦，呢級驅逐艦預算喺1941年丸四計劃通過，注重高速同埋強大嘅魚雷攻擊能力。不過太平洋戰爭開打之後因為對艦戰術變咗嘅緣故，用魚雷攻擊嘅可能性降低咗，加上建造嘅複雜程度，計劃原訂嘅16艘最後淨係建造咗島風號一艘。分類為丙型驅逐艦。

響日本大正年間曾經有一艘峯風級驅逐艦叫做島風，達到40.7節嘅航速紀錄，響呢艘驅逐艦完工嗰陣，前代島風仍然響日本海軍服役，不過已經因為艦齡老化改裝成哨戒艦並改名做「第一號哨戒艇」，1944年1月18號畀美軍潛艇USS Guardfish, SS-217打沉。
土功吏

**土功吏**，管土功嘅吏。以前所有土木營造，都叫土功。

漢時吏分長吏同少吏，土功吏係乜級，就不得而知。
土功

**土功**，又叫**土功事**，古時講木土營造同治水。管土功嘅叫土功吏。

尚書益稷有句。

而管子度地有寫。

## 天文
土功要睇天，季節啱自造營室。故天上有室同壁，四星方形，合稱營室。夜晚中天見到營室之時，就可以造營室。依個時節大約秋季，少雨。

國語周語有話
手鏡

**手鏡**，鏡一種，要手揸住來用。多數拎住佢，用化粧。古時手鏡係銅鏡，現今多玻璃鏡。手鏡有柄，方便揸來用。由於要楂住，鏡面唔會做得大。而現今柄亦有造到摺埋，方便收藏。

由於手鏡細，亦可用來偷窺。

英文手鏡稱為**hand mirror**。
曾美慧孜

**曾美慧孜**（，），原名**曾尤美**，係中國大陸女演員，山東聊城人，自細喺貴州貴陽成長，2004年出道。2018年喺陳果執導電影《三夫》演出女主角「小美」。

## 演出

### 電影
* 2018年：《三夫》 飾演 小妹
* 2020年：《大盜演》 飾演 劉連飄飄

## 獎
* 第25屆香港電影評論學會大獎 最佳女演員（《三夫》）
* 第12屆香港電影導演會年度大獎 最佳女主角（《三夫》）
* 第38屆香港電影金像獎 最佳女主角（《三夫》）

## 出面網頁
* 
* 
* 
* 
* 
* 
* 

類:中國電影女演員
類:中國電視女演員
類:中國傳媒大學舊生

尤美
姬素孔尚治

**姬素孔尚治**（，）係菲律賓女演員，馬尼拉出世，2008年移居香港從事教育工作，2017年演出港台電視單元劇《獅子山下2017》，佢憑2018年電影《淪落人》演出女主角「Evelyn」，攞到第38屆香港電影金像獎「最佳新演員」。

## 演出

### 電影
*2018年：《淪落人》 飾 Evelyn Santos

### 電視劇（ViuTV）
*2020年：《暖男爸爸》 飾 Leah

### 電視劇（港台電視）
*2017年：《獅子山下2017 — 孤島》 飾 Anna

### 電視節目（無綫電視）
*2022年：《陀地外國人》第11集嘉賓

### 電視節目（ViuTV）
*2019年：《Interviu》4月5號嘉賓

## 出面網頁

類:菲律賓人
土司空 (星官)

**土司空**，星官之一，有兩個，一個喺奎宿，見土司空。另一個軫宿，見土司空。司空係負責平水土嘅官。
針頂

**針頂**，密頭指環，手指套一種，載上手指，可以頂住支針，以免拮到手指。針頂又可以寫做**頂針**。

掘出漢時用針頂，可見幾咁古老。古時歐洲都有唔少。

日文稱為**指貫**，穿手指。英文稱為**Thimble**，出自古英文þȳmel，意謂姆指架生。
黃璐

**黃璐**（，）係中國大陸女演員，四川成都人，北京電影學院畢業，2006年出道。2018年佢憑香港電影《G殺》演出角色「李小梅」，獲提名競逐第38屆香港電影金像獎「最佳女配角」。
蔣璐霞

**蔣璐霞**（，）係中國大陸女演員，內蒙古通遼人，2009年出道。2018年佢憑中港合拍電影《紅海行動》演出角色「佟莉」，獲提名競逐第38屆香港電影金像獎「最佳女配角」。
栢天男

**栢天男**（，）係香港男演員，澳洲南澳洲出世同成長，2011年到香港從事演藝事業。2018年佢憑香港電影《L風暴》演出角色「游子新」，獲提名競逐第38屆香港電影金像獎「最佳新演員」。

## 演出

### 電影
*2018年：《L風暴》飾 游子新
*2019年：《葉問外傳：張天志》飾 王勇
*2020年：《P風暴》飾 王家安
*2020年：《家有囍事2020》飾 亞當
*2020年：《冥通銀行特約：翻生爭霸戰》飾 李俊碩
*2020年：《逃獄兄弟》 飾 麥建天
*2022年：《逃獄兄弟2》 飾 麥建天
*2022年：《逃獄兄弟3》 飾 麥建天
*2022年：《忽然心動》 飾 Jerome
*2023年：《毒舌大狀》
*2024年：《寄了一整個春天》飾 劉嘉鍵（Gabriel）

### 電視劇（ViuTV）
*2016年：《三一如三》飾 Eric（第12集）
*2020年：《熟女強人》 飾 Howard
*2021年：《太平紋身店》 飾 北村真一
*2022年：《冥冥之中》 飾 彭森
*2024年：《反起跑線聯盟 2》 飾 Pierre
*2025年：《光明大押》 飾 Raymond Ma
*2025年：《社畜再培訓先導計劃》 飾 Terrance

### 電視劇（HOY TV）
*2025年：《我愛九龍城》飾 虞俊基

### 網絡劇集
*2019年：《性敢中環》飾 李立鋒（Geoff）

### 電視節目（ViuTV）
*2019年：《Close噏》 第49集嘉賓
*2022年：《今餐有料到》 第235集嘉賓
*2022年：《有酒今晚吹》 第106集嘉賓
*2022年：《拆你個夢》 第1集嘉賓
*2022年：《娛論潮》 第24集嘉賓
*2022年：《姊妹們的國際市場》 第15集嘉賓
*2023年：《夏の競技》第5集嘉賓
*2024年：《唔鹹唔淡香港指南》第9集嘉賓
*2024年：《Amanda 遊日取食經》第5集嘉賓
㗎啡杯

**㗎啡杯**（英文：**coffee cup**），又寫做**咖啡杯**，杯一種，用來飲㗎啡，同茶杯似。㗎啡杯係瓷器、厚身、有杯耳。㗎啡通係熱飲，杯熱就咁用水洗，唔似玻璃杯咁易爆。

㗎啡杯通常配埋一齊用，下面有碟，碟上放匙羹。

現今又用紙杯，方便飲完就掉。
佛冷絨

**佛冷絨**，絨一種，係織布。名繙自英文**Flannel**，亦寫**法蘭絨**。亦係時下講蘇格蘭格仔布。質地軟，有粗有幼。初頭用羊毛造，依家唔同纖維都有。
土司空 (軫宿)

**土司空**，星官之一，歸軫宿，恆星有四，喺青丘之西。

另有一個土司空喺奎宿。
土司空 (奎宿)

**土司空**，恆星之一，星官之一，歸奎宿。星官得一粒恆星。喺天溷之南，主水土事故

另有一個土司空喺軫宿。

土司空之星，西洋星座而言，歸鯨魚座，為**鯨魚座β星**。
土司空

**土司空**係司空之一，古時負平水土嘅官。

## 用佢命名嘅星官
*土司空 (奎宿)
*土司空 (軫宿)
圓崗洲 (離島區)

**圓崗洲**（**Yuen Kong Chau**）係香港新界離島區一個島，屬索罟群島其中一個島，喺棟心洲同扁洲西面。
二浪灣

**二浪灣**係香港新界離島區大嶼山嘅海灣，喺大嶼山東南部，大浪灣嘅西南面，嗰度起咗個叫澄碧邨嘅度假村。
印洲塘

**印洲塘**（**Double Haven**或者**Yan Chau Tong**）係香港新界北區一個海域，喺大鵬灣西部，附近範圍被劃入印洲塘海岸公園。
印洲

**印洲**（**Yan Chau**）係香港新界北區一個島仔，喺印洲塘入面，吉澳南面，印洲塘個名就係嚟自呢個島仔。
湖洋洲排

**湖洋洲排**（**Wu Yeung Chau Pai**）係香港新界北區一個島仔，喺印洲塘入面，虎王洲東南面。
烏龜沙嘴

**烏龜沙嘴**，又寫做**烏龜沙咀**，係香港新界沙田區一個海角，喺烏溪沙（原名烏龜沙）白石最北面。
往灣

**往灣**係香港新界北區往灣洲嘅海灣，喺往灣洲南部，對住黃竹角海，嗰度有香港外展訓練學校嘅訓練基地。
黃泥洲

**黃泥洲**可以係：
*黃泥洲 (西貢區)
*黃泥洲 (北區)
## 睇埋
*黃泥洲仔，喺西貢區
黃泥洲 (西貢區)

**黃泥洲**（**Wong Nai Chau**）係香港新界西貢區一個島，喺白腊灣東南面對出，伙頭墳洲東北面。
大火

**大火**，恆星之一，喺心宿，色赤如火，亦如心，所以叫**火**。自古以來都係用來司辰，見於甲骨文，係商人族星，所以叫**商星**。有其他名**[[大辰]]**、**鶉火**。又叫**大火星**。儀象考成編佢為**心宿二**。心宿三星中，佢叫**天王**。大火亦係東方蒼龍嘅心。

古時睇住大火嘅官，叫火正。夜天有兩星出名色赤如火，一粒係大火，另一土粒熒惑，即係火星。大火係恆星，熒惑係行星。

西洋星座入面，歸入天蠍座，為**天蠍座α星**。正好亦視為天蠍嘅心，同心宿呼應。又一方面，西洋叫佢做**Antares**，出自希臘文**Ἀντάρης**，亦即係火星對家咁解。

現今天文所知，大火並唔孤星，而係雙星，有個伴，但細好多。大火係光星，亦係變星，光等〇等六到一等六之間，變得好慢。

杜甫詩贈衞八處士云，「人生不相見，動如參與商。」商星，係夏夜嘅星，參星，係冬夜嘅星。佢地相差半個天，永遠都唔一齊相會。實際故事於見左傳昭公元年，有關兄弟閼伯同實沈嘅故事。

## 文獻
書堯典，有句「日永星火，以正仲夏。」日永就係夏至，一年之中，日照至長，夏至中天可以見到**火**，就係仲夏。

大火又叫商星，係商人拜嘅星。甲骨文有相當多火嘅卜辭。而且有唔同方法祭大火星。例如，「癸酉卜，扶，侑火。」癸酉日卜問，用侑祭拜大火星，用好唔用？
圓角

**圓角**（**Yuen Kok**），係香港新界離島區南丫島一個海角，喺南丫島東南部，東澳灣同深灣之間。
圓洲 (離島區)

**圓洲**（**Yuen Chau**）係香港新界離島區一個島，屬索罟群島其中一個島，喺孖洲東面、石洲西面。
天王

**天王**，唐字，意謂天之王，如今指：

## 宗教
* 四大天王

## 天文
* 天王星
* 大火，心宿中嘅天王

## 政治
*太平天國領袖洪秀全嘅稱號

## 演藝
* 四大天王 (歌星)
大辰

**大辰**，古時用來司辰定時嘅星。出名有北斗、大火、昴、參星等。

公羊傳昭公十七年講及大辰。

大火係大辰，伐係大辰，北辰係大辰。大火係心宿中間赤星，好顯眼。伐就參宿中三星，亦好顯眼。北辰就北斗，亦好顯眼，斗柄所指就係辰。
黃成想

**黃成想**（）係香港綠葉演員，以前係亞洲電視同無綫電視合約藝人，但而家係特約演員。

## 簡歷
黃成想喺八十年代曾經為亞視拍攝劇集，後來佢1988年同曾健明同時投考無綫電視演員招募後就成為無綫合約藝人仲開始喺無綫拍劇，直至九十年代尾唔知點解冇再同無綫有基本藝人合約。佢而家祇係用特約演員身份繼續喺無綫演一啲冇得喺roller寫名嘅角色，例如《跳躍生命線》嘅被閹傷者或《愛·回家之開心速遞》嘅大陳。

黃成想近年喺處境劇《開心速遞》飾演常設角色「陳世美（大陳）」。呢個角色係劇中富商兼龍敢威（羅樂林飾）嘅競爭對手。雖然周不時出現，但冇喺roller寫名，直至到第448集先寫過一次咁多。

## 演出
### 電視劇（無綫電視）

### 電視劇（香港電視網絡）

### 電影

## 參考


## 出面網頁
* 

類:香港電視男演員
類:香港甘草男演員
臭水

**臭水**（或者）係一種消毒劑，只限外用，唔可以內服。喺英國發明，1877年攞到英國專利。原本係外用藥，依家好少咁用。
劉朝健

**劉朝健**（英文名：**Gordon Lau**，），係尼日利亞、香港混血兒，生於香港。而家喺一個叫MiHK嘅YouTube頻道做幕前工作，亦有自己嘅YouTube頻道Gordon Lau。佢響2018年上映嘅電影《大師兄》入面飾演一位熱愛音樂嘅南亞裔學生。

## 演出
### 電影
*2018年：《大師兄》 飾演 項祖發
*2019年：《淪落人》 飾演 人像照青年
*2023年：《流水落花》 飾演 仲恆

### 電視劇（ViuTV）
*2022年：《冥冥之中》 飾演 Bee

### 電視節目（ViuTV）
*2018年：《Close噏》 第20集嘉賓

### 電視節目（香港電台）
*2019年：《新導演放映室2019：天涼道秋》 飾演 泰萊

### 其他短片節目（YouTube Channel）
*2017-2020年：《MIHK VLOG》全部短片 主持之一
*2019-2020年：《Gordon Lau》全部短片 主持之一

## 出面網頁
*
*
*劉朝健 Joined MiHK 嘅 Facebook
陳欣妍

**陳欣妍**（，，）係香港女演員，2016年出道，作品包括《我們的6E班》。

## 簡歷
陳欣妍小學讀聖士提反女子中學附屬小學，中學讀聖士提反女子中學，大學讀香港理工大學廣告設計系，畢業後開始拍戲，出道電影作品係《我們的6E班》，之後佢去過北京電影學院進修短期表演課程。

自2017年開始，陳欣妍個男朋友係演員沈震軒。

## 演出
### 電影

### 網絡電影

### 電視劇（ViuTV）

### 網絡劇

### 節目主持（ViuTV）

### 節目主持（無綫電視）

### 節目演出（ViuTV）

### 電台節目（香港商業電台）

### MV
*趙浚承 - My World

### 廣告

## 參考

## 出面網頁
*
*
皇后

**皇后**即皇帝正妃，即係皇帝之妻。

英文來講，皇后叫**Empress**。由於英文唔分皇后同女皇，有時女皇會繙咗做皇后。

唔少國規舉，皇后所出嘅仔，會優先承繼帝位，其他所出係庶子。

## 睇埋
*王后
*王妃
咖啡杯 (機動遊戲)

**咖啡杯**（英文：**Teacups**，直譯解「茶杯」），又叫**旋轉杯**，係種機動遊戲，入面有好多咖啡杯（或者茶杯）形狀嘅載具，每個容納幾位玩家，開動之後個杯會週圍轉。
證人

**證人**，公堂上作證嘅人，可以口講，亦可以書面。可能係見到，又或者知道，又或有相關知識，為件事提供證明。

英文證人叫witness。
張蔓姿

**張蔓姿**（；），係香港女演員同模特兒，主要參演舞臺劇同幫港台電視拍劇。孖生細妹張蔓莎（Sabrina Cheung）亦係一位模特兒同演員。

## 簡歷
張蔓姿2016年喺香港演藝學院戲劇學院表演系，之後拍過舞臺劇、電視劇同電影。

## 演出
### 電影
*2018年：《非同凡響》 飾 陳麗
*2022年：《阿媽有咗第二個》 飾 Angela

### 電視劇（ViuTV）
*2019年：《教束》 飾 小百合
*2020年：《地產仔》 飾 連姿姿

### 電視節目主持（ViuTV）
*2019年：《眾神的大陸》
*2020年：《吃掉前男友》

### 電視節目演出（ViuTV）
*2020年：《十六分音符》第4集嘉賓
*2021年：《YOLO的練習曲》演出
*2023年：《Auntie妳好》第43集嘉賓

### 電視劇（港台電視）
*2014年：《醫護人生》
*2017年：《手語隨想曲5》（第8集）
*2017年：《忘憂理髮店》
*2017年：《反斗英語2017》
*2018年：《火速救兵IV》 飾 女行山客
*2018年：《義想天開》

### MV
*2017年：張繼聰、白只 -《雙截龍》（《今晚打喪屍》主題曲）
*2020年：林欣彤 -《親愛的巨人》
*2020年：陳蕾 -《娑婆》
*2021年：WHIZZ -《Sorrowful》
*2021年：衛蘭 -《It's OK To Be Sad》
*2021年：MC張天賦 -《Loser》
*2021年：Science Noodles -《Slowtime》
*2021年：Gareth.T - 《勁浪漫 超溫馨》
*2022年：BILLY CHOI - 《風車 WINDMILL》

### 網上節目
*2017年：《包搞掂萬事屋》

## 出面網頁
*
*
烏索山谷

**烏索山谷**喺巴基斯坦嘅西北邊境省，海拔3200米，離卡拉姆5公里，離明戈拉123公里。揸吉普車係去呢度嘅唯一方法。

烏索山谷最出名嘅係佢非常之靚嘅森林。旅遊景點馬霍德湖就喺呢度27公里之外。喺冬天，烏索冰河會擋住唯一一條去馬霍德湖嘅路，喺夏天，當積雪融咗同畀人清理咗之後，呢條路先會重開。

## 參考
*Ushu Valley Publisher Tour Swat, retrieved 29 September 2012
*"Beauty of Usho" *attractivepakistan.com*, retrieved 23 May 2018
孖星

**雙星**，兩恆星互相吸引，成為系統，兩者重心環繞。有啲雙星，只係地球望上一孖，實際相距甚遠，依類叫目視雙星。
柱 (搞清楚)

**[[柱]]**通常指建築物入面垂直主結構件，重可以係：
*柱體，幾何學嘅柱
*柱 (星官)，星官
Queen (搞清楚)

**Queen**通常指皇后，重可以係：
*女王，女性國王
*皇后樂隊，英國搖滾樂隊
*Queen (大碟)，皇后樂隊第一張大碟
*Queen (啤牌)，啤牌點數
太陽守

**太陽守**，恆星之一，星官之一，歸紫微垣。星官得一恆星。然而，儀象考成又添一粒。

見於晉書天文志。

太陽守之星，西洋星座而言，歸大熊座，**大熊座χ星**。光等三等七二。

## 儀象考成
儀象考成添一星，叫太陽守增一。
樂居

**樂居**（Locke）係美國加州一個鎮，早期好多華人居住響嗰度，後尾搬走晒，個鎮就成咗歷史遺跡。
水桂花

**水桂花**，花一種，草一種，花非常之香，可以用來做香水。見於西亞、印度、歐洲同北非。

英文水桂花叫**mignonette**。
鹹蝦花

**鹹蝦花**（；學名：**'；），又嗌**南美天芥菜'''，係紫草科天芥菜屬嘅常綠灌木，原產祕魯。

花帶香氣。域多利時代，受人歡迎。現今就少見好多。籽有毒。

## 連出去
* 南美天芥菜 | Heliotropium arborescens 科技研花图画书
* 

類:天芥菜屬
類:四季常綠植物
類:灌木

類:有毒植物
類:香花樹種
凌文龍

**凌文龍**（**Ling Man Lung**，）係香港男演員，2008年香港演藝學院戲劇學院畢業。佢憑電影《黃金花》飾演中度智障光仔一角，喺2018年第37屆香港電影金像獎攞最佳新演員獎。另外再喺新片《失蹤》挑戰精神病角色。

## 演出

### 電影
*2018年：《黃金花》 飾 黃曉光
*2019年：《你咪理，我愛你！》 飾 志強
*2019年：《犯罪現場》 飾 紅毛
*2019年：《失蹤》 飾 麥子清
*2020年：《拆彈專家2》 飾 小克
*2022年：《猛鬼3寶》 飾 明樂
*2023年：《夜校》 飾 阿簡
*2023年：《殘影空間》 飾 劉寶強
*2024年：《飯戲攻心2》 飾 高佬
*2024年：《把幸福拉近一點》 飾 張子威

### 電視劇（ViuTV）
*2020年：《歎息橋》 飾 青年鍾懷安
*2022年：《IT狗》 飾 葉念信（阿信）
*2025年：《哪一天我們會紅》 飾 凌老闆
*2025年：《存酒人》 飾 阿羊（第4集）
*等播：《IT狗2.0》 飾 葉念信（阿信）

### 電視節目（ViuTV）
*2018年：《金像獎新鮮人》第1集嘉賓
*2018年：《Interviu》4月8號嘉賓
*2018年：《Close噏》第4集嘉賓
*2020年：《Talk星Day》第6集嘉賓
*2021年：《唔試唔知份工好》第8集主持
*2022年：《演員·門》主持
*2022年：《爆谷一周》第4集嘉賓
*2022年：《運動勇者塔》第3-4集參賽者
*2022年：《金像玩家》第2集嘉賓
*2024年：《選角》 第2-7集專業評審

## 參考

## 出面網頁
劉頌鵬

**劉頌鵬**（**Enson Lau**，）係香港男演員，香港高等教育科技學院畢業。演出作品包括電影《青春戰記》。

## 出面網頁
*
*
*
*
*
*
*
*

類:無綫電視男藝員
Arrow

**arrow**，拉丁字母串字，指：

* 箭，以弓射出嘅兵器。
* 箭嘴，形狀。指示方向。
洋貨舖

**洋貨舖**，相對於唐貨舖而言，專賣來路貨，尤其係歐洲同美洲貨。相反，就叫唐人舖，專賣唐人嘢。由於世界貨品趨於近似，現今貨品好少咁分。
天平路

**天平路**（）係香港新界北區一條路，由馬會道開始，中段同龍琛路交界，最後去到馬適路，全長約莫1.3公里，西北－東南雙向行車。

## 沿路建築物
*鳳溪幼稚園
*上水消防局
*建造業議會訓練學院上水訓練中心
*翠麗花園
*鳳溪護理安老院
*香港聖約翰救護機構上水救護站
*李志達紀念學校
*奕翠園
*上水游泳池
*安國新邨
*石湖墟公立學校
*天平邨
*皇府山
*上水惠州公立學校
*安盛苑
牛尾湯

**牛尾湯**，湯一種，牛尾煲湯，出自英國。名繙自英文叫**ox tail soup**或**oxtail soup**。可能有更早嘅起源。中國、韓國、印尼，都有自己變化版本。

金寶湯有出牛尾湯罐頭。
大帝

**大帝**，唐字，意謂大嘅帝，如今指：

## 神
* 天帝
* 玉皇大帝

## 帝王
*孫權，諡號「吳大帝」
*對應英文The Great，譬如亞歷山大大帝，詳見

## 運動員
* 美國籃球員勒邦占士外號

## 天文
* 天皇大帝 (星官)
* 帝 (北極)
玫瑰露酒

**玫瑰露酒**，唐酒一種，香港有造，其他地方都有造。酒用玫瑰花瓣，以及白酒、冰糖釀製。藥酒一種，又可以用來煮餸，可以去雪味。

咁多品牌中，香港永利威賣咗過百年，以豬膽樽型做招來。二十世紀五六十年代，玫瑰露酒賣得貴過孖蒸十倍，酒宴中叫豪華。

## 方
按大明普濟方，收錄呼全國中藥成藥處方集。採用鮮玫瑰花三百五十克、冰糖兩公斤、白酒四升製作，花浸酒，冰糖同時放入，浸過月，可用喺疏肝養胃、和血活血。亦可以用米酒替代白酒。

## 攷
天皇大帝 (星官)

**天皇大帝**，恆星之一，星官之一，歸紫微垣，又叫**天皇太帝**，或**大帝**。星喺勾陳口。

## 名
天皇大帝，衍自帝星。由於歲差，北極轉移。北極光星，只有北極星官以及勾陳星官主星。史記天官書咁睇，前者為帝，後者為正妃。而北極之位，就由帝移向正妃移。後人觀天，因歲差錯解，生出天皇大帝。

天皇大帝見於晉書天文志。「鉤陳口中一星、曰天皇大帝、其神曰耀魄寶、主禦群靈、執萬神圖。」

天皇太帝見於隋書天文志。「鉤陳口中一星、曰天皇太帝。其神曰耀魄寶、主禦群靈、秉萬神圖。」只係一字之轉。
巴黎聖母院火燭

:&nbsp;除非特別寫明，否則本文所有時間都係以UTC+2時間為準。
 
**巴黎聖母院火燭**（）係喺巴黎時間2019年4月15號18點50分左右喺巴黎聖母院發生嘅火燭，到第二日凌晨三點半至救熄。火燭導致聖母院嘅尖塔被火完全燒毀。呢單嘢可以話係法國當代史上嘅一場文物浩劫。2024年12月7號。

## 註解同參考
### 參考


類:火燭

類:巴黎
類:2019年
大理 (星官)

**大理**，星官之一，歸紫微垣。恆星有四。大理係斷案斷刑之官。

## 儀象考成
儀象考成添一星，叫大理增一。
帝王

**帝王**係帝同王嘅合稱，最初喺周朝嗰陣有記載過。帝王就係「統治者」咁嘅意思，例如「帝王之術」就係一位君主需要有嘅技巧。

有提過**帝王**嘅句語都有好多，例如莊子：「若夫子之言，於**帝王**之德，猶螳蜋之怒臂以當車軼，則必不勝任矣」、又或者帝君書：「**帝王**不相復，何禮之循」、同埋荀子：「下覆百姓，上飾**帝王**」等等。
太尊 (星官)

**太尊**，恆星之一，星官之一，歸紫微垣，又歸張宿，又叫**大尊**。星官只得恆星一粒。太尊即係貴戚。
大陵 (星官)

**大陵**，星官之一，歸胃宿。大陵，亦寫做**太陵**。恆星有八。大陵為山，為帝王之墳。以前天子葬處，都起成座山。大陵內有星官積尸。大陵喺天漢之內，周圍嘅星都好多。

爾雅釋地有寫陵係山，大細喺阜同阿中間。

水經注渭水又有寫山陵，陵係漢時天子冢嘅叫法。

## 儀象考成
儀象考成、儀象考成續編，同大陵添二十一星，叫大陵增一到大陵增二十一。
天輻 (星官)

**天輻**，星官之一，歸氐宿，又叫**大輻**。恆星有二。輻係軸同外圈之間嘅木，一條條撐住個轆。天輻側邊有房宿四星，又叫天駟。天輻就好四馬拉車咁。

## 儀象考成
儀象考成添多一星，叫天輻增一。
2019年澳洲聯邦選舉

**2019年澳洲聯邦選舉**喺2019年5月18號舉行。

## 背景
莫理遜喺2019年4月11號一朝早起身就到總督府搵總督卡斯格羅夫解散國會，而且定響5月18號舉行大選，為期唔到六個星期嘅選舉工程就即刻展開。

## 候選人
### 自由黨

### 工黨

## 民意調查
自譚保執政一段時間，自由黨嘅民意一直低企，超過三十個星期都落後於在野工黨，之後摩利臣出任之後民意都係唔湯唔水，仍然冇乜分別。但期間，譚保同埋摩利臣先後都係國民心目中嘅最佳首相。

## 結果
初頭普遍都認為工黨會嬴嘅，但係嗰日嘅結果，摩利臣領導嘅自由國家黨聯盟因為拎咗大部份昆州嘅選票，足以令到佢哋有足夠嘅席位組成新政府。佢並且形容呢次嘅勝利係一個『奇蹟』，而索頓就承認咗落敗，之後仲唔撈工黨黨魁。

## 後續
## 分析

## 參考資料
丈人

**丈人**，唐字，意謂年長嘅人，如今指：

## 人
* 老人
* 外父
* 丈夫

## 天文
* 丈人 (星官)
* 農丈人 (星官)
女史 (星官)

**女史**，恆星之一，星官之一，歸紫微垣。星官恆星只有一粒，儀象考成同佢添一粒。女史係種官，宮內嘅官，主宮內記事。

## 儀象考成
儀象考成添一星，叫女史增一。
女史

**女史**係一官名，管宮內記事。係女人做。

周禮天官有記。

喺舊時粵語，有才有德嘅女人會美稱為「女史」；二戰後更加興用近音嘅女士——指任何成年女人嘅客套語。

## 攷
女牀

**女牀**，唐字，意謂女子嘅牀，如今指：

* 女子之牀
* 女牀山，山海經提過。
* 女牀 (星官)
女御 (星官)

**女御**，又叫御女，星官之一，實情有兩個，一個喺紫微垣，有四星，叫女御，另一個喺星宿，軒轅附官，一星，叫女御。
丈人 (星官)

**丈人**，星官之一，歸井宿，又歸參宿。恆星有二。丈人係老人，同子、孫兩星，三者並排，而各有兩星。丈人附近有粒更大嘅老人星，屬老人星官。

晉書天文志有寫。
林愷鈴

**林愷鈴**（，）係香港唱作人，亦係廣告模特兒同演員，2016年出道。佢係藝人林煒同龔慈恩個女。

## 演出
### 劇集（ViuTV）
*2022年：《繩角》 飾 姜秀賢
*2023年：《冰上火花》 飾 余悅（阿Yu）
*2025年：《三命》 飾 林海琪（成年）

### 劇集（港台電視）
*2020年：《浮城絮語》—《遊夢》 飾 華滋

### 電視節目（ViuTV）
*2023年：《夏の競技》第4集嘉賓
*2024年：《音樂系》第36集嘉賓
*2025年：《公司逼我打籃球》第5、6集嘉賓

### 電影
*2020年：《熱血合唱團》 飾 楊嘉碧
*2021年：《七人樂隊》 飾 珠女
*2025年：《水餃皇后》 飾 黃蓓（成年）

### MV
*2018年：王梓軒《邊緣引力》
*2018年：衛蘭《在月台上等你》
*2018年：洪嘉豪《掉進海的眼淚》
*2018年：Dear Jane《永遠飛行模式》
*2021年：呂爵安《My Apple Pie》
*2023年：盧瀚霆《浪漫殺死巨蟹座》
*2024年：陳慧嫻《陪伴》

## 出面網頁
* 
*
女御 (紫微垣)

**女御**，星官之一，歸紫微垣，又叫**女御宮**、**御女**。恆星有四。晉書起視為女御之宫。女御本身就係帝王之妾。

星宿之下，軒轅星官都有女御為附官。

晉書天文志有寫。

## 儀象考成
儀象考成添一星，叫御女增一。
女御

**女御**係一官名，帝王之妾，有多人。

周禮天官有寫。

日本排佢喺皇后同中宮後面。
女御 (星宿)

**女御**，恆星之一，星官之一，軒轅附官，歸星宿，又叫**御女**。有時視為軒轅一部份，有時又分開做一官。女御本身就係帝王之妾。

紫微宮都有女御。

晉書天文志有寫。

軒轅十七星，最南端有三叉。叉口大星叫女主，左星叫少民，右星叫大民，前端南星**女御**。
御女 (搞清楚)

**御女**，唐字，可以指：

## 宮
* 御女，北朝皇帝元宏起後宮叫法

## 天文
* 女御 (紫微垣)，星官之一，喺紫微垣。
* 女御 (星宿)，星官之一，喺星宿。
中度颱風

**中度颱風**（英文：**Typhoon (moderate intensity)**）係中華民國一種颱風分級，出自交通部中央氣象局。佢強度介於「輕度颱風」與「強烈颱風」之間。中度颱風分級，相當於中國大陸同香港嘅颱風到強颱風，即中心持續風速達每秒32.7公尺（每小時118公里）到每秒50.9公尺之間。每秒32.6公尺或以下則為輕度颱風，每秒51公尺（每小時185公里）或以上則為強烈颱風。中度颱風風力唔及強烈颱風，但係對陸地造成破壞，亦不容小覷。
交通部中央氣象署

**交通部中央氣象署**（簡稱**中央氣象署**；，簡稱 **CWA**），2023年9月15號前稱**交通部中央氣象局**（簡稱**中央氣象局**；，簡稱 **CWB**），係中華民國政府嘅氣象專責機構，負責氣象觀測及預報業務，天氣、地震、海象、天文等地球科學項目。

## 攷

類:氣象機構同氣象站
女御 (搞清楚)

**女御**，唐字，帝王之妾，如今指：

## 宮
* 女御，帝王之妾

## 天文
* 女御 (紫微垣)，
* 女御 (星宿)，軒轅附官。
御女

**御女**係一官名，帝王之妾，即係妃嬪。起自北魏皇帝元宏。

## 睇埋
* 女御

## 參考文獻
*《中國歷史大辭典》
超強颱風蝴蝶 (2019年)

**超強颱風蝴蝶**（英文：**Typhoon Wutip**，國際編號：**1902**，聯合颱風警報中心：**WP022019**，菲律賓大氣地球物理和天文服務管理局：**Betty**）係2019年太平洋颱風季第2個被命名嘅熱帶氣旋。「蝴蝶」一名由澳門提供，蝴蝶係種昆蟲，背脊生有四張寬闊而顏色鮮艷嘅翼。喺春夏間，唔同品種嘅蝴蝶可以喺澳門鄉間搵到。

蝴蝶喺2月中下旬形成，佢嘅強度喺2月25號達到巔峰，成為有紀錄以嚟北半球二月份氣壓最低同風速最高嘅熱帶氣旋，亦係有紀錄以嚟第一個喺二月達到相當於薩菲爾-辛普森颶風等級五級，超越2015年颱風海高斯嘅紀錄；亦成為有紀錄以嚟全年最早達到日本氣象廳所評定「猛烈嘅」形容詞級別嘅颱風。

## 氣象歷史
2月14號，一個低壓區喺馬紹爾群島形成，美國海軍研究實驗室畀咗佢熱帶擾動編號92W。

聯合颱風警報中心先喺16號下晝1點半畀咗佢評級「低」，第二日夜晚10點半提升佢評級到「中」。

18號上晝11點，聯合颱風警報中心將評級提升為「高」，並發佈熱帶氣旋形成警報。夜晚8點，台灣中央氣象局率先將佢升格到熱帶低氣壓。

19號凌晨2點，日本氣象廳將佢升格為熱帶低氣壓，並發布烈風警報。下晝5點，聯合颱風警報中心將佢升格為熱帶低氣壓，並畀咗熱帶氣旋編號02W。

20號凌晨2點，日本氣象廳將佢升格到熱帶風暴，畀咗國際編號1902，並命名「蝴蝶」，聯合颱風警報中心亦都喺3個鐘之後跟隨。下晝6點，日本氣象廳將佢升格到強烈熱帶風暴。

21號上晝8點，聯合颱風警報中心同日本氣象廳將佢升格到颱風。

23號晚8點，聯合颱風警報中心將佢升格到超級颱風。

28是號下晝3點，日本氣象廳將佢降格為熱帶低氣壓。最後，佢喺3月2號晚消散。

## 參考

## 睇埋
* 2019年太平洋颱風季

## 出面網頁

*颱風2000：各氣象部門對蝴蝶嘅預測路徑集合
*日本氣象廳：數位颱風網資料（日文版、英文版）、1902路徑圖
*美國太空總署：相關資料
*美國聯合颱風警報中心：02W最佳路徑數據
*美國海軍研究實驗室：02W檔案

*臺灣交通部中央氣象局：颱風資料庫——強烈颱風蝴-{}-蝶、蝴蝶路徑圖
*香港天文台：實時天氣稿（2月25日－26日－27日－28日）、2019年2月熱帶氣旋概述
基金會

**基金會**（**Foundation**）係一類非牟利組織，主要靠其他人捐錢去從事公益慈善工作。
## 例
*維基媒體基金會
親熱

**親熱**係兩個人（通常係情侶）之間表達愛嘅親密行為，譬如攬攬、錫錫噉，多數喺無其他人嘅情況先至會做。
## 睇埋
*前戲
攬攬

**攬攬**，又叫**抱抱**，係兩個人用手去圍繞住對方身體嘅親密行為，通常都有表達愛嘅意思。
安心偷食事件

**安心偷食事件**（簡稱：**安心事件**）係香港藝人黃心穎同許志安被揭發喺的士車廂內出現不當親密行為嘅舉動，呢件事件引起咗香港傳媒嘅廣泛報導。

香港《蘋果日報》2019年4月16號下晝喺網頁入面揭露有關黃心穎同許志安做咗一啲親密行為同消息，包括一段長約16分鐘嘅的士車廂影片。

## 當事人嘅反應
### 許志安
事件曝光之後許志安喺同日夜晚七點舉行記者會，表示當晚因為多人食飯，過後因為醉酒而出現呢個舉動，又因為酒醉起色心而未有迴避，對呢件事感到極之後悔。佢亦宣佈暫停手頭所有工作。

### 黃心穎

黃心穎喺事後打電話搵無綫電視助理總經理樂易玲，話好後悔自己嘅行為，喺第二日喺社交平台帳戶貼文講聲對唔住。佢認自己做咗一件非常錯誤同埋難以令人原諒嘅事，所以好羞愧同埋內疚，仲向所有受事件影響同埋受到傷害嘅人講聲對唔住。佢話犯咗咁嚴重嘅過錯，實在無辦法面對自己、屋企人、男朋友馬國明、朋友、公司同埋電視台同事。佢希望外界能畀所有受牽連嘅人一啲空間，仲承諾將認真反省自己嘅過失，亦會接受懲罰同埋承擔後果。之後黃心穎去咗美國，一路都無公開露面。

### 馬國明同佢屋企人
喺影片曝光當日下晝，無綫電視等等嘅傳媒到馬國明喺太古城嘅屋企樓下問佢阿媽，佢阿媽話唔知呢件事。傳媒俾佢阿媽睇番嗰段片之後，佢更加話呢個情節同埋畫面似做戲。之後馬國明喺佢阿媽訪訪下問打電話嚟，叫佢唔好答傳媒嘢。佢阿媽重話對黃心穎印象普通，重透露出門前仍然睇到個仔喺屋企睇波，話佢之後會開工。

事發之後第二日，馬國明按原定日程由屋企出嚟，去電視城拍戲嗰陣，被記者問到呢件事，佢話暫時無嘢講，但化妝之後就同記者交講詳情。佢之後喺電視城現身接受訪問時講，自己喺知道事件之後，好快就無嬲嘅感覺，又擔心再有其他人受傷害。佢知道女友黃心穎知錯，仲已經喺網上社交平台交代，但電視台擔心佢嘅情緒不穩而未有畀佢公開露面，所以佢希望外界可以俾空間等黃心穎休息。佢話佢自己就會如常專心做嘢，唔希望因為呢件事而影響拍戲嘅進度，亦唔會評論許志安同埋自己阿媽嘅回應。就傳媒喺事發當日到佢屋企外訪問佢嘅屋企人，馬國明話佢父母唔係娛樂圈嘅人，面對記者追問會唔知點算，希望記者們可以高抬貴手，以免令更多人受傷害，希望可以盡快平息風波。

## 外界嘅影響
### 無綫電視
*無綫劇集《堅離地愛堅離地》原本打算安排喺2019年5月播，但因為黃心穎有份做主角，電視台決定暫時抽起唔播。
*除咗《堅離地愛堅離地》之外，無綫劇集《牛下女高音》、《法證先鋒IV》、《丫鬟大聯盟》都由黃心穎做主角。其中《法》劇搵湯洛雯重拍佢嘅戲份，預計2020年頭播；《牛》劇本嚟安排重拍，但因演員檔期等因素唔成事，後來順延至2019年10月播映，冇明顯刪剪黃心穎戲份。《堅》順延至2019年12 月開播；《丫》就改喺海外翡翠台播映，香港唔播。
*無綫劇集《愛·回家之開心速遞》主題曲本嚟係黃心穎主唱嘅《在心中》，電視台喺事件第二日（香港翡翠台播出嘅第558集起，海外版第562起）決定喺香港翡翠台改成純音樂版。
*無綫旅遊節目《懿想得到》，黃心穎亦有份參與，電視台安排將涉及佢嘅部份刪走，再揾另一位藝員楊明到馬來西亞補拍。
*無綫綜藝節目《我愛香港》重播第15集之後（油麻地對深水埗）之後腰斬，改重播《快樂聯盟》。

### 蘋果日報
香港《蘋果日報》網站同流動平台喺2019年4月10號改行強制登記制，冇登記就冇得睇，本嚟令讀者數量減少，但佢獨家爆咗呢單新聞後，同日夜晚《蘋果日報》宣佈登記用戶已經過咗220萬。

### 全城熱話
喺香港Google Trend 統計當中，搜尋「黃心穎」呢個詞語超過100萬次，超出同期發生嘅國際新聞聖母院火燭關鍵詞「巴黎聖母院」接近十倍。

### 的士佬收錢爆料
有消息講，爆料嘅蘋果日報畀咗拍片嘅的士佬150萬港紙，買起安心喺的士偷食嘅三條片。的士業議會主席熊永達就鬧呢個司機係害群之馬，覺得條片嘅當事人有權索償。

### 疑似陳煒錄音
事件曝光之後，網上流傳疑似藝人陳煒嘅錄音，話黃心穎拍《東坡家事》嗰陣，主動勾引同佢一齊做戲嘅藝人王浩信，並拖住佢隻手一齊行，仲講一早知道黃心穎係「Wet妹」，遲早同馬國明分手，肯同馬拍拖只係貪馬國明係傻更更。不過，陳煒唔認錄音嘅人係佢；王浩信就話因佢哋喺劇中做兩公婆，先至被同事誤會。

### 私隱問題爭議
因為相關片段喺的士車廂裏面嘅攝錄鏡頭拍攝，所以的士內嘅乘客私隱亦成為事件嘅熱議焦點。香港個人資料私隱專員公署回應傳媒問到嗰陣咁樣建議：

## 參考
臺灣高雄地方法院

**臺灣高雄地方法院**，簡稱**高雄地方法院**、**高雄地院**或**雄院**，係中華民國嘅一個地方法院，喺台灣高雄市，屬於普通法院。

## 管轄
臺灣高雄地方法院管轄高雄市小港區、旗津區、前鎮區、苓雅區、新興區、前金區、三民區、鼓山區、鹽埕區、鳳山區、大寮區、林園區等12區，面積約244平方公里，人口約161萬人。

### 簡易庭

## 攷

類:中華民國地方法院
堅離地愛堅離地

《**堅離地愛堅離地**》（）係香港無綫電視製作嘅時裝電視劇，由張振朗、龔嘉欣、黃心穎、陳智燊同劉佩玥領銜主演，監製吳冠宇。故仔用創新科技行業做背景。

套劇2017年12月拍好後，長期都未排期播映，到2019年4月頭本嚟有傳安排喺同年5月播出，但喺同月中發生涉及女主角黃心穎嘅安心偷食事件，結果暫時抽起唔播，之後2019年11月18號喺海外嘅無綫翡翠台（唔包括香港，香港呢個時段係播中國大陸古裝劇鳳弈）以及馬來西亞嘅翡翠台首播。

香港翡翠台喺2020年12月28號開始播。

## 主要角色
*張振朗 飾 丁信希
*龔嘉欣 飾 王子菲
*黃心穎 飾 丁信恩
*陳智燊 飾 潘浩洋
*劉佩玥 飾 張萊

## 參考

## 出面網頁
*堅離地愛堅離地 - 主頁 - tvb.com
*
劉創馥

**劉創馥**（）係香港中文大學哲學系教授。

## 生平
佢喺香港中文大學讀完訊息工程學學士同哲學碩士，然後去德國海德堡大學讀哲學博士。2004年開始喺香港中文大學哲學系教，而家係哲學系教授同研究學部主任。

佢研究興趣有德國哲學、形上學、心靈哲學同宗教哲學。學術著作有論文三十幾篇，兩本書同一本合著。

## 著作

*《Hegels Urteilskritik: Systematische Untersuchungen zum Grundproblem der spekulativen Logik》，2004。
*《黑格爾新釋》，2014。

*《宗哲對話錄》（同王偉雄合著），2016。

## 參考
還看今朝

《**還看今朝**》，香港電視劇，亞洲電視響1990年播放。套戲內容係1949年中華人民共和國建政，至1976年間文化大革命結束，中國大陸上海家庭嘅經歷。

主要演員有李香琴、米雪、任達華。
王偉雄

**王偉雄**（）係香港哲學家，好斯多葛主義，移居美國多年，現為加州州立大學奇科分校哲學教授，曾任教維珍尼亞聯邦大學。佢又係網站《立場新聞》哲學版主編，網上以開網誌魚之樂寫評論而出名。

## 思想
### 倫理學
佢好憎康德嘅義務論，覺得義務論冇人情味又過份強調理性，相反，好斯多葛主義，認為斯多葛主義屬於德行倫理學。

### 知識論
佢批評，有啲人係「天真嘅理性主義者」，粗疏瞭解理性，高估自己嘅理性程度。佢以歸納法為例子證明，理性思考嗰陣，有啲成份係冇充份理據支持：「歸納法到目前為止都好可靠，所以以後都可靠」，所以支持歸納法嘅理由只係用歸納法嚟支持，而冇充份理據支持歸納法到歸納法。王偉雄繼而諷刺「天真嘅理性主義者」：「如果你覺得理性思考不應該有任何成份，冇充份理據支持，你除咗應該停止使用歸納法，你嘅所有理據都應該有理據支持，而呢啲理據嘅理據也應該有理據支持，如此類推。」、「問題係，你真係可以對所有理據提出理據咩？如果做唔到，就係不理性咩？」

### 文學
關於點樣設定特定讀者，同埋驅趕特定讀者以外嘅人，佢以尼采為例子說明。王偉雄覺得，尼采一早設定咗自己嘅特定讀者，而唔關心特定讀者以外嘅人，點睇佢嘅著作，係唔係睇得明，會唔會誤解。佢指尼采寫嘅作風格可以話係特等為難「特定讀者以外嘅人」，要令佢哋望而生厭或者知難而退，尼采著作入面有好多非常長嘅段落令唔少人讀得辛苦，就係一個例子。

## 著作
### 自著
*《魚之樂：哲思隨筆集》
*《沉思武俠立斜陽：感悟金庸小說》

### 合著
*《The Possibility of Philosophical Understanding: Reflections on the Thought of Barry Stroud》（同Jason Bridges、Niko Kolodny合編）
*《宗哲對話錄》（同劉創馥合著）
*《都付哲談中：當代世界的十個大哉問》（同劉創馥合著）

## 參考
黎明村

**黎明村**（）可以係以下地方名：
*廣東雲浮雲城區嘅村，請睇《南盛鎮》
*廣西百色平果嘅村，請睇《黎明鄉》
*黑龍江
**哈爾濱松北區嘅村，請睇《松浦街道》
**綏化肇東嘅村，請睇《黎明鎮》
*遼寧瀋陽新民嘅村，請睇《三道崗子鎮》
*上海浦東嘅村，請睇《曹路鎮》
*浙江寧波慈溪嘅村，請睇《新浦鎮》
*貴州畢節金沙嘅村，請睇《鼓場街道》
*雲南麗江玉龍嘅村，請睇《黎明傈僳族鄉》
*四川
**南充儀隴嘅村，請睇《日興鎮》
**達州渠縣嘅村，請睇《豐樂鄉》
**眉山仁壽嘅村，請睇《大化鎮》
**巴中通江嘅村，請睇《民勝鎮》
**廣安廣安區嘅村，請睇《棗山鎮》
**涼山會理嘅村，請睇《鹿廠鎮》
**樂山市中區嘅村，請睇《羅漢鎮》
**德陽中江嘅村，請睇《南華鎮》
*重慶酆都嘅村，請睇《興龍鎮》
*陝西渭南臨渭區嘅村，請睇《橋南鎮》
*甘肅張掖甘州區嘅村，請睇《小滿鎮》
*湖南湘西龍山嘅村，請睇《苗兒灘鎮》
*臺灣屏東嘅村，請睇《內埔鄉》